open-index/open-wikipedia-markdown huggingface dataset:
അടിയേരിമഠം ദേവീക്ഷേത്രം

പരശുരാമനാൽ സ്ഥാപിതമായ നാലു മാന്ത്രിക-താന്ത്രിക സമ്പ്രദായങ്ങളിൽ പ്രധാന സ്ഥാനത്തുള്ളതാണ് **ശ്രീ അടിയേരിമഠം**. കണ്ണൂർ ജില്ലയിലെ ആറളത്താണ് ഈ നാലുകെട്ടായുള്ള മഠം സ്ഥിതിചെയ്യുന്നത്. പ്രധാന ദേവതാസ്ഥാനത്ത്  ഉച്ചിട്ട ഭഗവതി ആണ്. ഉച്ചിട്ട ഭഗവതിയുടെ ഉത്ഭവസ്ഥാനം അടിയേരിയാണ്.'അടിയേരിമഠത്തിൽ  ഉച്ചിട്ടയമ്മ' എന്നാണ് ഈ ദേവിയെ വിളിച്ചുവരുന്നത്.ദേവതാ സമൂഹം കുടികൊള്ളുന്ന അടിയേരിയിലെ ധര്മ്മദൈവം ദുര്ഗ്ഗയും ഭൈരവാദിപഞ്ചമൂര്ത്തികള് പ്രധാന ഉപാസനാ മൂര്ത്തികളുമാണ്. ഭഗവതി , ഭൈരവൻ  എന്നീ ദേവതകളെ പ്രധാന ശ്രീകോവിലിലും രക്തചാമുണ്ടി , തേവര് ചാത്തൻ, കരുവാള്  ഭഗവതി, കുട്ടിച്ചാത്തൻ ,ഘണ്ടാകര്ണ്ണൻ എന്നീ ദേവതകളെ രണ്ടാമത്തെ ശ്രീകോവിലിലും  പൊട്ടന് , കുറത്തി ,ഗുളികന് എന്നീ ദേവതകളെ പുറത്തു യഥാവിധി സ്ഥാനം നല്കിയും മൂവാളംകുഴി ചാമുണ്ടിക്ക് മറ്റൊരു ശ്രീകോവിൽ നിര്മ്മിച്ചും ഇവിടെ പ്രതിഷ്ഠിച്ച് ആരാധിച്ചുവരുന്നു.

തെയ്യങ്ങളുടെ തറവാടാണ് അടിയേരിമഠം. കളിയാട്ടമാണ് ഇവിടെ പ്രധാനം. ഉച്ചിട്ട ഭഗവതി , ഭൈരവന് , കുട്ടിച്ചാത്തൻ ,കരുവാള് ഭഗവതി , ഗുളികൻ , രക്തചാമുണ്ടി , തേവര് ചാത്തൻ , മൂവാളം കുഴി ചാമുണ്ടി , ഘണ്ടാകര്ണ്ണൻ   എന്നീ തെയ്യങ്ങൾ  5 വര്ഷത്തില്  ഒരിക്കല് ഇവിടെ  കെട്ടിയാടിക്കുന്നു. 

എല്ലാ മലയാള മാസവും ഒന്നാം തീയതിയും  വിശേഷ ദിവസങ്ങളിലും ഇവിടെ ത്രികാല പൂജയും  ഉച്ചയ്ക്ക് അന്നദാനവും നടത്തുന്നു . മീനം 6 മുതല് ആണ് മഹോത്സവം. മംഗല്യഭാഗ്യത്തിനായി സ്വയംവര പൂജ,താലി സമര്പ്പിക്കല് , സന്താന സൗഭാഗ്യത്തിനായി സന്താനഗോപാല പൂജ, തൊട്ടിലും കുട്ടിയും വെച്ചു തൊഴല് , കുട്ടികളുടെ ഐശ്വര്യത്തിനായി തുലാഭാരം തുടങ്ങിയവ ഇവിടെ പ്രധാനമാണ് .

സഞ്ജീവനി സേവാ പദ്ധതി , ഗോദാനപദ്ധതി , വിദ്യാഭ്യാസ സഹായ പദ്ധതി, ചികിത്സാ സഹായ പദ്ധതി തുടങ്ങിയ സേവന പദ്ധതികളും ആദ്ധ്യാത്മിക പഠന ക്ലാസ്, നിരവധി പുരുഷ വനിതാ സ്വയംസഹായ സംഘങ്ങൾ തുടങ്ങിയവ ഇവിടെ പ്രവർത്തിക്കുന്നു .

## അവലംബം

## പുറത്തേക്കുള്ള കണ്ണികൾ
* http://www.adiyerimadam.com

വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ദേവീക്ഷേത്രങ്ങൾ
ബീംലൈൻ

കണികാപരീക്ഷണശാലകളിൽ കണികകളേയോ വൈദ്യുതകാന്തിക തരംഗങ്ങളേയോ അവയുടെ സ്രോതസ്സിൽ നിന്നും പരീക്ഷണോപകരണം (Experimental Station) വരെ നയിക്കുന്ന പാതയും അനുബന്ധോപകരണങ്ങളും കണികാഭൗതികത്തിൽ **ബീംലൈൻ** എന്ന പദം കൊണ്ടു വിവക്ഷിക്കപ്പെടുന്നു. നേർരേഖാ ആക്സിലറേറ്ററുകളിൽ ത്വരണം ചെയ്യപ്പെടുന്ന കണികകളുടെ സഞ്ചാരപഥം തന്നെയാണിത്. എന്നാൽ സിങ്ക്രോട്രോൺ ബീംലൈൻ, വർത്തുള കണികാ ആക്സിലേറ്ററിൽ നിന്നാരംഭിക്കുകയും, പലപ്പോഴും ഒരു പരീക്ഷണോപകരണം വരെ നീളുകയും ചെയ്യുന്നു. ബീംലൈനിലൂടെ എത്തുന്ന കണികകളോ വൈദ്യുത-കാന്തിക തരംഗങ്ങളോ ഉപയോഗിച്ച് ഭൗതികശാസ്ത്രം, രസതന്ത്രം, തന്മാത്രാ ജീവശാസ്ത്രം തുടങ്ങിയ മേഖലകളിൽ പരീക്ഷണങ്ങൾ നടത്തപ്പെടുന്നു.

വർഗ്ഗം:കണികാഭൗതികം
ഉനൈസ

സൗദി അറേബ്യയിലെ അൽ ഖസീം പ്രവിശ്യയിൽ പെട്ട നഗരമാണ് **ഉനൈസ** ( **).  പാരീസ് നജ്ദ് എന്ന പേരിലും ഉനൈസ അറിയപ്പെടുന്നു. അൽ ഖസീം പ്രവിശ്യയിലെ രണ്ടാമത്തെ വലിയ നഗരമായ ഉനൈസയിലെ ജനസംഖ്യ 2010-ലെ കണക്കെടുപ്പ് പ്രകാരം 163,729 ആണ്. മെസപ്പൊട്ടേമിയൻ ഭാഗങ്ങളിൽ നിന്നും മക്കയിലേക്ക് തീർഥാടകർ വന്നിരുന്നത് ഈ പ്രദേശത്ത് കൂടിയാണ്.  കാർഷിക മേഖലയായ ഉനൈസയില്‌ മീൻ, ഗോതമ്പ്, മുന്തിരി, ബാർളി, ഓറഞ്ച്, നാരങ്ങ എന്നിവ കൃഷി ചെയ്യുന്നു. 
 
## അവലംബം

വർഗ്ഗം:സൗദി അറേബ്യയിലെ നഗരങ്ങൾ
ആർക്കിമിഡീസിന്റെ കന്നുകാലിപ്രശ്നം

എണ്ണൽ സംഖ്യകൾ ബീജമൂല്യങ്ങളായുള്ള ബഹുപദങ്ങളുമായി ബന്ധപ്പെട്ട ഒരു ഗണിതശാസ്ത്രപ്രശ്നമാണു് **ആർക്കിമിഡീസിന്റെ കന്നുകാലി പ്രശ്നം** അഥവാ കന്നുകാലിപ്രശ്നം അഥവാ ആർക്കിമെഡീസ് പ്രശ്നം. ഹീലിയോസ് എന്ന സൂര്യദേവന്റെ കന്നുകാലിക്കൂട്ടത്തിൽ എത്ര കന്നുകൾ ഉണ്ടെന്നു്, തന്നിട്ടുള്ള ഒരു പറ്റം നിബന്ധനകൾ അനുസരിക്കുന്നവിധം,  കണക്കുകൂട്ടിയെടുക്കുക എന്നതാണു് ഈ പ്രശ്നത്തിന്റെ ഉള്ളടക്കം. ജർമ്മനിയിലെ വോൾഫെൻബൂട്ടൽ എന്ന പട്ടണത്തിലെ ഹെർസോഗ് ഓഗസ്റ്റ് എന്ന ഗ്രന്ഥശാലയിലെ ഒരു കൈയെഴുത്തുപ്രതിയിൽ നിന്നും ഗോട്ട്‌ഹോൾഡ് എഫ്രേയ്മ് ലെസ്സിങ്ങ് 1773-ൽ കണ്ടെടുത്ത നാൽപ്പതിനാലു വരികളുള്ള പുരാതന ഗ്രീക്ക് കവിതയിലാണു് ഈ പ്രശ്നം ആദ്യം പ്രത്യക്ഷപ്പെടുന്നതു്.

ഭീമസംഖ്യകൾ  ഉൾപ്പെടുന്ന കണക്കുകൾ കൂട്ടുവാനുള്ള അതിക്ലേശം മൂലം നൂറിലധികം വർഷത്തേക്കു് ഈ ചോദ്യത്തിനു് ഉത്തരം കണ്ടുപിടിക്കാൻ ആർക്കും കഴിഞ്ഞിരുന്നില്ല.ഒടുവിൽ 1880-ൽ  ആംതോർ എന്ന ഗണിതശാസ്ത്രജ്ഞനാണു് കൃത്യങ്കങ്ങൾ ഉപയോഗിച്ച് ഒരു നിർദ്ധാരണം അവതരിപ്പിച്ചതു്. കന്നുകാലികളുടെ എണ്ണം ഏകദേശം 7.76 \times 10^{206544} ആയിരിക്കണമെന്നും അത്രയും എണ്ണം കന്നുകാലികളുടേതു് ഈ ദൃശ്യപ്രപഞ്ചത്തിൽ തന്നെ ഒതുങ്ങാത്തത്ര വലിയൊരു കൂട്ടമായിരിക്കുമെന്നും അദ്ദേഹം ചൂണ്ടിക്കാണിച്ചു.

കന്നുകാലിപ്രശ്നത്തിന്റെ ശരിയും കൃത്യവുമായ, ദശാംശസംഖ്യകളായി എഴുതാവുന്ന ഉത്തരം മനുഷ്യബുദ്ധി മാത്രം ഉപയോഗിച്ച് കണ്ടുപിടിക്കുന്നതു് എളുപ്പമല്ല. എന്നാൽ ആധുനികകാലത്തു് പ്രത്യേകം എഴുതിയുണ്ടാക്കിയ പ്രോഗ്രാമുകൾ (Multiple precision Arithmetic Tools) ഉപയോഗിച്ച്  ഇതു സാദ്ധ്യമാണു്.

## പ്രശ്നത്തിന്റെ അവതരണം

ജർമ്മൻ ഭാഷയിൽ സംക്ഷിപ്തമായി തർജ്ജമ ചെയ്ത ഒരു രൂപത്തിൽ (ജോർജ്ജ് നെസ്സെൽമാൻൻ 1842; ക്രംബിയേഗെൽ 1880) പ്രശ്നം ഇങ്ങനെ എഴുതാം:
:"സുഹൃത്തേ, സിസിലിയി ലെമൈതാങ്ങളിൽ മേഞ്ഞുനടന്നിരുന്ന സൂര്യദേവന്റെ കന്നുകാലികളുടെ എണ്ണം കണക്കുകൂട്ടി കണ്ടുപിടിക്കൂ; അവ നാലു നിറങ്ങളിലുണ്ടു്; വെളുപ്പ്, കറുപ്പ്, മഞ്ഞ, മിശ്രവർണ്ണമായ പാണ്ടുകളോടുകൂടിയതു്; പശുക്കളേക്കാൾ കൂടുതൽ കാളകളുണ്ടു്; പിന്നെ,
::മഞ്ഞക്കാളകളുടെ എണ്ണത്തിന്റെ കൂടെ കറുത്ത കാളകളുടെ എണ്ണത്തിന്റെ രണ്ടിലൊന്നും മൂന്നിലൊന്നും കൂട്ടിയാൽ വെളുത്ത കാളകളുടെ എണ്ണം കിട്ടും.
::മഞ്ഞക്കാളകളുടെ എണ്ണത്തിന്റെ കൂടെ പാണ്ടുള്ള കാളകളുടെ എണ്ണത്തിന്റെ നാലിലൊന്നും അഞ്ചിലൊന്നും കൂട്ടിയാൽ കറുത്ത കാളകളുടെ എണ്ണം കിട്ടും.
::മഞ്ഞക്കാളകളുടെ എണ്ണത്തിന്റെ കൂടെ വെള്ളക്കാളകളുടെ എണ്ണത്തിന്റെ ആറിലൊന്നും ഏഴിലൊന്നും  കൂട്ടിയാൽ പാണ്ടുള്ള കാളകളുടെ എണ്ണം കിട്ടും.
::കൂടാതെ,
::കറുത്ത കന്നുകാലികളുടെ എണ്ണത്തിന്റെ മൂന്നിലൊന്നും നാലിലൊന്നും കൂട്ടിയാൽ  വെളുത്ത പശുക്കളുടെ എണ്ണത്തിനു് സമമാണു്.
::പാണ്ടുള്ള കന്നുകാലികളുടെ എണ്ണത്തിന്റെ നാലിലൊന്നും അഞ്ചിലൊന്നും കൂട്ടിയാൽ  കറുത്ത പശുക്കളുടെ എണ്ണത്തിനു് സമമാണു്.
::മഞ്ഞ കന്നുകാലികളുടെ എണ്ണത്തിന്റെ അഞ്ചിലൊന്നും ആറിലൊന്നും കൂട്ടിയാൽ  പാണ്ടുള്ള പശുക്കളുടെ എണ്ണത്തിനു് സമമാണു്.
::വെളുത്ത കന്നുകാലികളുടെ എണ്ണത്തിന്റെ ആറിലൊന്നും ഏഴിലൊന്നും കൂട്ടിയാൽ  മഞ്ഞ പശുക്കളുടെ എണ്ണത്തിനു് സമമാണു്.

:ഇതിൽ ഓരോ നിറത്തിലുമുള്ള കാളകളുടേയും പശുക്കളുടേയും എണ്ണം പറയാൻ കഴിഞ്ഞാൽ, താങ്കൾ കണക്കിൽ ഒരു തുടക്കക്കാരനല്ലെന്നു പറയാം. പക്ഷേ, വലിയൊരു വിദ്വാനാണെന്നു സമ്മതിക്കാൻ വയ്യ. എന്നാൽ ഇനി പറയുന്ന കാര്യങ്ങൾ കൂടി കണക്കിലെടുത്ത് ഒരുത്തരം കണ്ടുപിടിച്ചുതന്നാൽ, താങ്കളെ ഒരു ചക്രവർത്തിയെപ്പോലെ മാനിക്കാം. കാരണം, അങ്ങനെവന്നാൽ, താങ്കൾ സംഖ്യാശാസ്ത്രത്തിലെ ഏറ്റവും മിടുക്കനായ ഒരാളെന്നു സ്ഥാപിച്ചുകഴിഞ്ഞു!)
::വെളുത്ത കാളകൾ + കറുത്ത കാളകൾ = ഒരു പൂർണ്ണവർഗ്ഗം,
::പാണ്ടുള്ള കാളകൾ + മഞ്ഞ കാളകൾ = ഒരു ത്രികോണസംഖ്യ".

വർഗ്ഗം:സമീപകാലത്തു് നിർദ്ധാരണം ചെയ്യപ്പെട്ട ഗണിതശാസ്ത്രപ്രശ്നങ്ങൾ
ബിഷെക്റ്റിപെൽറ്റ

അങ്കിലോസോറിഡ് വിഭാഗത്തിൽ പെട്ട ഒരു ദിനോസർ ആണ് **ബിഷെക്റ്റിപെൽറ്റ**. കവചം ഉള്ള ദിനോസർ ആയ ഇവ സസ്യഭോജി ആയിരുന്നു. ഇവ വളരെ പതുകെ സഞ്ചരിച്ചിരുന്ന ഇനം ആയിരുന്നു. ഇവ ജീവിച്ചിരുന്നത് അന്ത്യ ക്രിറ്റേഷ്യസ് കാലത്ത് ആണ്.  1998-ൽ ഉസ്ബെക്കിസ്ഥാനിൽ നിന്നും ആണ് ഫോസ്സിൽ കിട്ടിയിടുള്ളത്. ബിഷെക്റ്റി എന്ന ശില ക്രമത്തിൽ നിന്നും ആണ് ഫോസ്സിൽ കണ്ടെടുത്തത്.  ഇത് വരെ ഒരു ഫോസ്സിൽ മാത്രമേ കണ്ടു കിട്ടിയിടുള്ളു. ഹോലോ ടൈപ്പ് (ZIN PH 1/6).

## അവലംബം
*Aviarianov, A. O. 2002. An ankylosaurid (Ornithischia: Ankylosauria) from the Upper Cretaceous Bissekty Formation of Uzbekistan. Bull. Inst. Roy. Sci. Nat. Belg. Sci. Terre 72:97-110.
*Parish, Jolyon & Paul Barrett, 2004. A reappraisal of the ornithischian dinosaur *Amtosaurus magnus* Kurzanov and Tumanova 1978, with comments on the status of  *A. archibaldi* Averianov 2002. Canadian Journal of Earth Sciences 41 (3): 299-306.

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
ബോലോങ്

ഹദ്രോസറോയിഡ് കുടുംബത്തിൽ പെട്ട ഒരു ദിനോസർ ആണ് **ബോലോങ്**. തുടക്ക ക്രിറ്റേഷ്യസ് കാലത്ത് ആണ് ഇവ ജീവിച്ചിരുന്നത്. ചൈനയിലെ യിക്സിയൻ എന്ന ശില ക്രമത്തിൽ നിന്നും ആണ് ഫോസ്സിൽ കണ്ടെടുത്തത്. 2010 ൽ  ആണ് വർഗ്ഗീകരണവും പേരും നൽകിയത് . ഇപ്പോൾ കുടുതൽ വിവരങ്ങൾ ലഭ്യം അല്ല. പഠനങ്ങൾ നടന്നു കൊണ്ടിരിക്കുന്നു.

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
ഹൗസ് ഫുൾ

ലിൻസൺ ആന്റണി സംവിധാനം ചെയ്ത് 2013-ൽ പുറത്തിറങ്ങിയ മലയാളചലച്ചിത്രമാണ് ***ഹൗസ് ഫുൾ***. ടിനി ടോം, ജ്യോതിർമയി എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. ഷിജു നമ്പ്യത്ത് രചന നിർവ്വഹിച്ചിരിക്കുന്ന ചിത്രം മൂവി മേക്കേഴ്സിന്റെ ബാനറിൽ ജോമോൻ ആന്റണിയാണ് ചിത്രം നിർമ്മിച്ചത്.

## അഭിനേതാക്കൾ
* ടിനി ടോം
* ജ്യോതിർമയി
* ഭഗത് മാനുവൽ
* വിജയരാഘവൻ

## പുറത്തേക്കുള്ള കണ്ണികൾ
* 

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
സൗത്ത് ഗോവ

thumb|180px|ഗോവയിലെ ജില്ലകൾ

ഗോവ സംസ്ഥാനത്തിലെ രണ്ടു ജില്ലകളിൽ ഒന്നാണ് **സൗത്ത് ഗോവ**. നോർത്ത് ഗോവയാണ് ഈ സംസ്ഥാനത്തെ മറ്റൊരു ജില്ല. സൗത്ത് ഗോവയുടെ കിഴക്കും തെക്കും കർണാടകവും, പടിഞ്ഞാറ് അറബിക്കടലും വടക്ക് നോർത്ത് ഗോവയും സ്ഥിതിചെയ്യുന്നു. കേവലം 1,966ചതുരശ്ര കിലോമിറ്റർ മാത്രമാണ് ഈ കൊച്ചുജില്ലയുടെ വിസ്തീർണം. എങ്കിലും വിസ്തൃതിയിൽ നോർത്ത് ഗോവയേക്കാളും വലുതാണ് സൗത്ത് ഗോവ.

മ്ഡ്ഗാവാണ് സൗത്ത് ഗോവയുടെ ആസ്ഥാനം. ഭരണസൗകര്യാർത്ഥം സൗത്ത് ഗോവയെ മഡ്ഗാവ്, മർമഗോവ, കേപേം എന്നിങ്ങനെ മൂന്നയി തിരിച്ചിട്ടുണ്ട്. കൂടാതെ 6 താലൂക്കുകളും ഈ ജില്ലയിലുണ്ട്.

## ഇതും കാണുക

*നോർത്ത് ഗോവ 

## അവലംബം

## പുറത്തേക്കുള്ള കണ്ണികൾ

*South Goa District Website

വർഗ്ഗം:ഗോവയിലെ ജില്ലകൾ
ബ്രേക്കിങ് ന്യൂസ് ലൈവ്

സുധീർ അമ്പലപ്പാട് സംവിധാനം ചെയ്ത് 2013-ൽ പുറത്തിറങ്ങിയ മലയാളചലച്ചിത്രമാണ് ***ബ്രേക്കിങ് ന്യൂസ് ലൈവ്***. വിനീത്, കാവ്യ മാധവൻ, മൈഥിലി എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. ജി. കിഷോറാണ് തിരക്കഥ രചിച്ചിരിക്കുന്നത്.

ഒരു യഥാർത്ഥ സംഭവത്തെ ആസ്പദമാക്കി എടുത്ത ഈ ചിത്രം ആ സംഭവത്തിനോടോ, അതിന്റെ ബലിയാടുകളോടോ നീതി പുലർത്താതെ ഒരു "പൈങ്കിളി കഥ" എടുക്കുന്ന ലാഘവത്തോടെ ആണ് ചിത്രീകരിച്ചിരിക്കുന്നത് എന്ന ആരോപണമുണ്ട്.
## അഭിനേതാക്കൾ
* വിനീത്
* കാവ്യ മാധവൻ
* മൈഥിലി
*ലക്ഷ്മി ശർമ്മ

## പുറത്തേക്കുള്ള കണ്ണികൾ
* 

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
ബ്ലാക്ക് ബട്ടർഫ്ലൈ

എം. രഞ്ജിത്ത് സംവിധാനം ചെയ്ത് 2013-ൽ പുറത്തിറങ്ങിയ മലയാളചലച്ചിത്രമാണ് ***ബ്ലാക്ക് ബട്ടർഫ്ലൈ***. 2012-ൽ പുറത്തിറങ്ങിയ *[[വഴക്കു എൺ 18/9]]* എന്ന തമിഴ് ചിത്രത്തിന്റെ പുനരാവിഷ്കാരമാണീ ചിത്രം.

## അഭിനേതാക്കൾ
* നിരഞ്ജൻ
* മിഥുൻ മുരളി
* മാളവിക
* സംസ്കൃതി

## പുറത്തേക്കുള്ള കണ്ണികൾ
* 

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
മങ്കേഷി ക്ഷേത്രം

ലഘുചിത്രം|ശ്രീ മങ്കേഷി ദേവസ്ഥാനത്തിന്റെ ഒരു ദൃശ്യം
നോർത്ത് ഗോവയിലെ പോണ്ട താലൂക്കിലുള്ള മങ്കേഷി ഗ്രാമത്തിൽ സ്ഥിതിചെയ്യുന്ന ഒരു ഹൈന്ദവ ക്ഷേത്രമാണ് **മങ്കേഷി** (ഇംഗ്ലീഷ്:**Shri Mangeshi temple**: ദേവനാഗിരി: **श्री मंगेशी मंदीर**) ഗോവയുടെ തലസ്ഥാനമായ പനാജിയിൽ നിന്നും ഇവിടേക്ക് 22കിലോമീറ്ററും മഡ്ഗാവിൽ നിന്ന് 26കിലോമീറ്ററും ദൂരമുണ്ട്. 

ഗോവയിലെ തന്നെ ഏറ്റവും വലിയ ക്ഷേത്രങ്ങളിലും ഏറ്റവും പ്രശസ്തമായ ക്ഷേത്രങ്ങളിലും ഒന്നാണ് മങ്കേഷി ക്ഷേത്രം.

## പ്രതിഷ്ഠ
ശിവന്റെ ഒരു രൂപമായ മങ്കേഷി ഭഗവാനാണ് ഇവിടുത്തെ പ്രധാന പ്രതിഷ്ഠ. ഗോവയിലെ അനേകം ഹിന്ദുക്കളുടെ കുലദൈവം കൂടിയാണ് മങ്കേഷി ഭഗവാൻ. പ്രത്യേകിച്ചും കൊങ്കണി സാരസ്വത ബ്രാഹ്മണരുടെ.

## പുറത്തേക്കുള്ള കണ്ണികൾ

* Virtual Lord Shiva Darshan and pilgrimage with videos and images
* Shri Mangesh Devasthan
* Shri Mahalaxmi Sausthan
* The origin of the name Shri Mangueshi

വർഗ്ഗം:ഇന്ത്യയിലെ ശിവക്ഷേത്രങ്ങൾ
വർഗ്ഗം:ഗോവയിലെ ക്ഷേത്രങ്ങൾ
ഇടവക

ഒരു പ്രദേശത്ത് ഒരു പ്രത്യേക ക്രൈസ്തവ സഭയോട് ആഭിമുഖ്യം പ്രകടിപ്പിക്കുന്ന വീട്ടുകാർ ഒന്നിച്ച് വരുന്ന കൂട്ടത്തെ ആണു് **ഇടവക** എന്ന് പറയുന്നത്. ഇങ്ങനെ കൂടി വരവിനായി മിക്കവാറും ഒരു പള്ളിയും, ഇടവകയുടെ  ആത്മിയആവശ്യങ്ങൾക്കായി അതത് സഭകൾ നിയമിക്കുന്ന ഒരു വികാരിച്ചനും ഉണ്ടാവും.  

## കത്തോലിക്ക സഭയിൽ
 
പൊതുവേ കത്തോലിക്കാസഭയിൽ ഒരു വികാരിയച്ചന്റെ കീഴിലുള്ള പ്രദേശത്തെയാണ് **ഇടവക** എന്നു പറയുന്നത്. വികാരിയച്ചനെ പള്ളിവികാരി, ഇടവകവികാരി എന്നൊക്കെയും പറയുന്നു. ഒരു ഇടവകയിൽ ഒരു പ്രധാന പള്ളിക്കു പുറമേ കുരിശുപള്ളികളും മഠങ്ങളും സഭയുടെ കീഴിലുള്ള ഇതര സ്ഥാപനങ്ങളുമുണ്ടാവാം. ഒരു വികാരിയച്ചന് തന്റെ കൃത്യനിർവ്വഹണത്തിന് സഹായികളായി ഒന്നോ അതിലധികമോ സഹ വികാരിമാരോ മറ്റ് വൈദികരോ ഉണ്ടാവാം. ഇടവകയിൽ അംഗങ്ങളായ വിശ്വാസികളെ ഇടവകക്കാർ എന്നും പറയുന്നു.

വർഗ്ഗം:ക്രൈസ്തവം
തിരുവെള്ളൂർ ശ്രീ മഹാദേവർക്ഷേത്രം

ശിവാലയ ഓട്ടം കൊണ്ട് പ്രസിദ്ധമായ തമിഴ് നാട്ടിലെ മുഞ്ചിറ ക്ഷേത്രങ്ങളുടെ പരമ്പരയിൽപ്പെട്ട ക്ഷേത്രം. തിരുവനന്തപുരം താലൂക്കിൽ അണ്ടൂർക്കോണം പഞ്ചായത്തിൽ തിരുവെള്ളൂരിലാണ് ക്ഷേത്രം സ്ഥിതി ചെയ്യുന്നത്.

വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
മോതിരവള്ളി

ഒരു വള്ളിച്ചെടിയാണ് **മോതിരവള്ളി**. . പലവിധ ഔഷധഗുണങ്ങളുള്ള ഈ ചെടി മരത്തിൽ കയറുന്ന ഒരു വള്ളിയാണ്. പശ്ചിമഘട്ടത്തിൽ കാണപ്പെടുന്നു. ശാഖകളിലുള്ള കൊമ്പൻ മീശ പോലുള്ള കൊളുത്തുപയോഗിച്ച് ഇതര സസ്യങ്ങളിൽ പിടിച്ചു വളരുന്നു. ഏകജനുസ് (Monogeneric) സസ്യമാണ്. എയ്‌ഡ്‌സിനെതിരെ ഫലപ്രദമാണെന്ന് കരുതുന്നു.

## മറ്റ് പേരുകൾ
*ആനവളർ
*ആനത്തോട്ടി 
## അവലംബം

## പുറത്തേക്കുള്ള കണ്ണികൾ
* ഔഷധഗവേഷണത്തെപ്പറ്റി
* ഔഷധഗവേഷണത്തെപ്പറ്റി
* സസ്യത്തെപ്പറ്റി ചില കാര്യങ്ങൾ
* https://www.lap-publishing.com/catalog/details/store/gb/book/978-3-8473-0181-3/betulinic-acid-from-ancistrocladus-heyneanus-wall-ex-grah 

വർഗ്ഗം:ഔഷധസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:ഒരു ജനുസ് മാത്രമുള്ള സസ്യകുടുംബങ്ങൾ
വർഗ്ഗം:കാരിയോഫില്ലേലെസ്
വർഗ്ഗം:കേരളത്തിലെ സസ്യജാലം
നടുവട്ടം ഗോപാലകൃഷ്ണൻ

ലഘുചിത്രം|വലത്ത്‌|2017ൽ കോഴിക്കോട് നടന്ന കേരളാ ലിറ്ററേച്ചർ ഫെസ്റ്റിവലിൽ

മലയാളത്തിലെ ഒരു ഭാഷാശാസ്ത്രവിദഗ്ദ്ധനാണ് **നടുവട്ടം ഗോപാലകൃഷ്ണൻ**. മലയാളത്തിന് ക്ലാസിക്കൽ ഭാഷാപദവി ലഭിക്കാൻ വേണ്ടി കേരള സർക്കാർ കേന്ദ്രത്തിന് സമർപ്പിച്ച അടിസ്ഥാന രേഖ തയ്യാറാക്കിയ സമിതിയിലെ അംഗമായിരുന്നു ഇദ്ദേഹം. 

1951 ഫെബ്രുവരി 3-ന് ആലപ്പുഴ ജില്ലയിലെ പള്ളിപ്പാട്ടു വില്ലേജിൽ നടുവട്ടംമുറിയിൽ പെരുമ്പള്ളിൽ പരമേശ്വരൻ നായർ, തങ്കമ്മ എന്നിവരുടെ മകനായി ജനിച്ചു.

## കൃതികൾ
* രാമചരിതവും പ്രാചീന ഭാഷാവിചാരവും (ലേഖനങ്ങൾ)
* കേരളചരിത്രധാരകൾ (ചരിത്രലേഖനങ്ങൾ)
* ജീവചരിത്രസാഹിത്യം മലയാളത്തിൽ (സാഹിത്യചരിത്രം)
* ആത്മകഥാസാഹിത്യം മലയാളത്തിൽ ( സാഹിത്യചരിത്രം)
* ഭാഷാപരിമളം (ലേഖനങ്ങൾ)
* ഗവേഷണരീതിശാസ്ത്രം (പഠനം)
* സാഹിത്യമാല്യം (ലേഖനങ്ങൾ)
* നാടോടി ചരിത്രകഥകൾ
* സംസ്‌കാരമുദ്രകൾ

## പുരസ്കാരങ്ങൾ
2012-ലെ കേരള സാഹിത്യ അക്കാദമി പുരസ്കാരത്തിൽ സംസ്‌കാരമുദ്രകൾ എന്ന കൃതിയ്ക്ക് മികച്ച വൈജ്ഞാനികസാഹിത്യ പുരസ്കാരം ലഭിച്ചു.

## അവലംബം


വർഗ്ഗം:1951-ൽ ജനിച്ചവർ
വർഗ്ഗം:ഫെബ്രുവരി 3-ന് ജനിച്ചവർ
വർഗ്ഗം:മലയാളഭാഷാശാസ്ത്രവിദഗ്ദ്ധർ
വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:വൈജ്ഞാനികസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
മെസ്സിയർ 26

പരിച രാശിയിൽ സ്ഥിതിചെയ്യുന്ന തുറന്ന താരവ്യൂഹമാണ് **മെസ്സിയർ 26** (**M26**) അഥവാ **NGC 6694**. ചാൾസ് മെസ്സിയർ 1764 ജൂൺ 20ന് ഈ താരവ്യൂഹത്തെ  കണ്ടെത്തുകയും തന്റെ പട്ടികയിൽ ഇരുപത്തി ആറാമത്തെ അംഗമായി ഉൾപ്പെടുത്തുകയും ചെയ്തു.

## സവിശേഷതകൾ
22 പ്രകാശവർഷം വ്യാസമുള്ള ഈ താരവ്യൂഹം ഭൂമിയിൽ നിന്ന് 5,000 പ്രകാശവർഷം അകലെയായാണ് സ്ഥിതിചെയ്യുന്നത്. 8.9 കോടി വർഷം പ്രായം കണക്കുകൂട്ടുന്ന ഈ താരവ്യൂഹത്തിലെ ഏറ്റവും ദീപ്തിയേറിയ നക്ഷത്രത്തിന്റെ ദൃശ്യകാന്തിമാനം 11.9 ആണ്. താരവ്യൂഹകാമ്പിനടുത്ത് നക്ഷത്രസാന്ദ്രത കുറവാണെന്നതാണ് M26 ന്റെ ഒരു സവിശേഷത. താരവ്യൂഹത്തിനും നമുക്കുമിടയിൽ താരവ്യൂഹത്തെ മറയ്ക്കുന്ന നക്ഷത്രാന്തരീയ മാദ്ധ്യമം ഉള്ളതാവാം ഇതിനു കാരണം.

300px|ലഘുചിത്രം|നടുവിൽ|M26 ന്റെ സ്ഥാനം
## അവലംബം

വർഗ്ഗം:മെസ്സിയർ വസ്തുക്കൾ
വർഗ്ഗം:തുറന്ന താരവ്യൂഹങ്ങൾ
വർഗ്ഗം:പരിച (നക്ഷത്രരാശി)
നാഷണൽ ഡിഫൻസ് അക്കാദമി

ഇന്ത്യയിലെ കരസേന, നാവികസേന, വായുസേന എന്നീ മൂന്ന് സായുധസേനകളിലെയും അംഗങ്ങൾക്ക് ട്രെയിനിങ് നൽകുന്ന സൈനിക അക്കാദമിയാണ് **നാഷണൽ ഡിഫൻസ് അക്കാദമി** അഥവാ **NDA**. മഹാരാഷ്ട്രയിലെ പൂനയിലെ ഖഡക്‌വാസ്‌ലയിലാണ് ഇത് സ്ഥിതി ചെയ്യുന്നത്. മൂന്ന് സേനകൾക്കും പരിശീലനം ഒരുമിച്ചു നൽകുന്ന ലോകത്തിലെ തന്നെ ആദ്യത്തെ അക്കാദമിയും ഇത്തരത്തിലേതിൽ ഏറ്റവും മികച്ച നിലവാരം പുലർത്തുന്നതുമാണ് ഈ അക്കാദമി.

## ചരിത്രം

രണ്ടാം ലോകമഹായുദ്ധത്തിൽ സുഡാൻറെ സ്വാതന്ത്ര്യത്തിനായി ജീവൻ ബലിയർപ്പിച്ച ഇന്ത്യൻ ട്രൂപ്പുകളിലെ ജവാന്മാരുടെ സ്മരണയ്ക്കായി ഒരു യുദ്ധസ്മാരകം പണിയുന്നതിനായി സുഡാൻ ഗവണ്മെന്റ് അന്നത്തെ ഇന്ത്യാ ഗവർണൽ ജനറലായിരുന്ന ലിൻലിത്‌ഗോ പ്രഭുവിന് 1,00,000 പൗണ്ട് കൈമാറി. യുദ്ധാനന്തരം ഇന്ത്യയുടെ അന്നത്തെ കമാണ്ടർ-ഇൻ-ചീഫ് ആയിരുന്ന ഫീൽഡ് മാർഷൽ ക്ലൗഡ് ഓഷൻലെക് ലോകരാഷ്ട്രങ്ങളിൽ നിൻലവിലുള്ള യുദ്ധസ്മാരകങ്ങളെക്കുറിച്ച് പഠിക്കാൻ ഒരു കമ്മിറ്റിയെ നിയമിക്കുകയും 1946 ഡിസംബറിൽ ഇന്ത്യാ ഗവണ്മെന്റിന് റിപ്പോർട്ട് സമർപ്പിക്കുകയും ചെയ്തു ഈ കമ്മറ്റി അമേരിക്കൻ മിലിട്ടറി അക്കാഡമിയുടെ മാതൃകയിൽ എല്ലാ  സേനകളിലേയും ജവാന്മാരേയും പരിശീലിപ്പിക്കത്തക്കവിധം സൗകര്യമുള്ള ഒരു സംയുക്തസേനാപരിശീലനസ്ഥാപനം സ്ഥാപിക്കാൻ ശുപാർശ ചെയ്തു.

## അക്കാദമിയിൽ ചേരാൻ
പന്ത്രണ്ടാം ക്ലാസ്സ് കഴിഞ്ഞ ഉടൻ തന്നെ അപേക്ഷിക്കാവുന്നതാണ് നാഷണൽ ഡിഫൻസ് അക്കാഡമി. മൂന്നു വർഷത്തെ ഡിഗ്രി തലത്തിലുള്ള പഠന സൗകര്യം നൽകുന്നു. അവസാന വർഷത്തെ പഠനം കഴിയുന്നതോടെ ഒരു വർഷത്തെ പരിശീലനവും കൊടുക്കുന്നു. കരസേനയിലാണ് അവസരം കിട്ടുന്നതതെങ്കിൽ ആദ്യം സെക്കണ്ട് ലഫ്റ്റനന്റ് എന്ന  തസ്തികയിലും, വ്യോമ സേനയിലാണെങ്കിൽ പൈലറ്റ്‌ ഓഫീസർ പദവിയിലും നാവിക സേനയിൽ മിഡഷിപ്മെൻ തുടർന്ന് സബ് ലെഫ്റ്റനന്റ് തസ്തികയിലും.കമ്മിഷന്റ് ആഫിസർന്മാരായി നിയമനം നൽകുന്നു. ഇത് പോലീസിലെ അസിസ്റ്റന്റ്‌ സുപ്രണ്ട് തസ്തികയ്ക്ക് തുല്യമാണ്.

## കരിക്കുലം
NDA ഫുൾ ടൈം അണ്ടർ ഗ്രാജുവേറ്റ്  പ്രോഗ്രാം  താമസ്സ സൗകര്യത്തോടെയാണ്‌  നല്കുന്നത് . താമസ്സിച്ചുകൊണ്ടു  മാത്രമെ  പഠനം സാധിക്കുകയുള്ളൂ.  വിദ്യാർത്ഥികൾക്ക്  മൂന്നു വർഷത്തെ പടിതത്തിനു ശേഷം ബിഎസ് സി/ബിഎ /ബിടെക്ക്  ബിരുദം  നൽകുന്നു. കേടറ്റുകാർക്ക്  സൈൻസ്സു വിഭാഗമോ ഹുമാനിട്ടിക്സ്  വിഭാഗമോ എടുക്കാം. സൈൻസ്സു  വിഭാഗത്തിൽ ഫിസിക്സും മാത്തെമാറ്റിക്സും കെമിസ്ട്രിയും കമ്പ്യൂട്ടർ സൈൻസ്സും പഠിക്കണം. ഹുമാനിട്ടിക്സിൽ ഹിസ്റ്ററി, എകൊനോമിക്സ് , പൊളിറ്റിക്കൽ സൈൻസ്സ് , ജോഗ്രഫി എന്നിവ  പഠിക്കണം. കുടാതെ ഹുമാനിട്ടിക്സിൽ ലാങ്ങുവേജും (language) പഠിക്കണം.

## അവലംബങ്ങൾ

## സ്രോതസ്സുകൾ
* http://www.entrancei.com/RelatedExams/NDA/NDA-eligibility.html 
* http://nda.nic.in/eligibility%20criteria.html

വർഗ്ഗം:ഇന്ത്യൻ സൈനിക വിദ്യാഭ്യാസ സ്ഥാപനങ്ങൾ
ശ്യാനത

ഒരു ദ്രവത്തിന്റെ (ഫ്ലൂയിഡ്) ആകൃതിക്ക് മാറ്റം വരുത്തുന്നതിനെതിരെ ആ ദ്രവം പ്രയോഗിക്കുന്ന പ്രതിരോധമാണ് **ശ്യാനത** അഥവാ **വിസ്കോസിറ്റി**. ഒഴുകാൻ നേരിടുന്ന പ്രതിരോധമായും ശ്യാനതയെ പറയാറുണ്ട്. ദ്രവത്തിലെ കണികകൾ തമ്മിലുള്ള ഘർഷണമാണ് ശ്യാനതയ്ക്കു കാരണമാകുന്നത്. വിവിധ കണികകൾ വിവിധ വേഗതയിൽ സഞ്ചരിക്കുമ്പോഴാണ് ഇത് പ്രകടമാകുന്നത്. 
ശ്യാനത പൂജ്യം ആയ ദ്രവങ്ങളെ ആദർശദ്രവങ്ങൾ എന്നാണ് പറയുക. വളരെ താഴ്ന്ന താപനിലയിൽ മാത്രമേ ഇത്തരം ദ്രവങ്ങളെ കണ്ടിട്ടുള്ളൂ.

വർഗ്ഗം:ദ്രവ ബലതന്ത്രം
ശൗര്യചക്ര

യുദ്ധേതരഘട്ടത്തിൽ ശത്രുക്കൾക്കെതിരായുള്ള വീരതയോടും, ആത്മത്യാഗത്തോടും കൂടിയുള്ള അർപ്പണത്തിനു നൽകുന്ന ഇന്ത്യൻ സൈനിക ബഹുമതിയാണ് **ശൗര്യ ചക്ര**. യുദ്ധസമയത്തുനൽകുന്ന വീര ചക്രക്ക് തത്തുല്യമായ ബഹുമതിയാണിത്. ഈ ബഹുമതി സായുധസേനയിൽ അംഗമായുള്ളവർക്കും, അംഗമല്ലാത്തവർക്കും നൽകുന്നു. ചിലപ്പോൾ മരണാനന്തര ബഹുമതിയായും ഇതു നൽകാറുണ്ട്.

1952 ജനുവരി നാലിനാണ് *അശോക ചക്ര ക്ലാസ് 3* എന്ന പേരിൽ ഈ ബഹുമതി നിലവിൽ വന്നത്. 1967 ലാണ് ഈ ബഹുമതി ശൌര്യ ചക്ര എന്ന് പുനർനാമകരണം ചെയ്തത്. രാഷ്ട്രപതിയാണ് ഈ ബഹുമതി സമ്മാനിക്കുന്നത്.
## അവലംബങ്ങൾ

## ബാഹ്യ ലിങ്കുകൾ
* Shaurya Chakra at Indian Army website
* List of Shaurya Chakra Awardees
* Shaurya Chakra Recipients

വർഗ്ഗം:ഇന്ത്യയിലെ സൈനിക ബഹുമതികൾ
ഫാരൺഹീറ്റ്

താപനിലയുടെ ഏകകമാണ് **ഫാരൺഹീറ്റ്**.  ഭൌതികശാസ്ത്രജ്ഞനായിരുന്ന ഡാനിയേൽ ഗബ്രിയേൽ  ഫാരൺഹീറ്റ് 1724ലാണ് ഈ ഏകകം നിർദ്ദേശിച്ചത്. അദ്ദേഹത്തിന്റെ പേരിൽ തന്നെയാണ് ഈ ഏകകം അറിയപ്പെടുന്നത്.

ഈ ഏകകത്തിൽ ശുദ്ധജലം 32 ഡിഗ്രി ഫാരൺ(°F) താപനിലയിൽ മഞ്ഞുകട്ടയായും 212 ഡിഗ്രി ഫാരൺ താപനിലയിൽ നീരാവിയായും മാറുന്നു.

ഇരുപതാം നൂറ്റാണ്ടിന്റെ പകുതിയോടെ ലോകത്തിലെ ഭൂരിപക്ഷം രാഷ്ടങ്ങളും സെൽഷ്യസ് ഉപയോഗിക്കാൻ തുടങ്ങി. പക്ഷെ ഇപ്പോഴും അമേരിക്കൻ ഐക്യനാടുകൾ, പലാവു, ബഹാമാസ് തുടങ്ങിയ ചില രാജ്യങ്ങളിൽ ഫാരൺഹീറ്റ് തന്നെയാണ് പ്രധാന ഏകകം. കാനഡയിൽ ഫാരൺഹീറ്റും സെൽഷ്യസും ഒരുപോലെ ഉപയോഗിക്കാറുണ്ട്. )

## അവലംബം


വർഗ്ഗം:താപനിലയുടെ ഏകകങ്ങൾ
വൈക്കം വിജയലക്ഷ്മി

ശാസ്ത്രീയസംഗീതജ്ഞ, ചലച്ചിത്രഗായിക, ഗായത്രിവീണവായനക്കാരി എന്നീ നിലകളിൽ പ്രശസ്തയായ വനിതയാണു്  **വൈക്കം വിജയലക്ഷ്മി**. സെല്ലുലോയ്ഡ് എന്ന മലയാളസിനിമയിലൂടെ ചലച്ചിത്രഗാനരംഗത്ത് ശ്രദ്ധേയയായി. ഗായത്രി വീണ എന്ന സംഗീത ഉപകരണത്തിന്റെ സഹായത്തോടെ സംഗീതക്കച്ചേരികൾ നടത്താറുണ്ട്. സംസ്ഥാന സ്കൂൾ യുവജനോത്സവത്തിൽ ശാസ്ത്രീയസംഗീതത്തിന് ഒന്നാം സ്ഥാനം കരസ്ഥമാക്കിയിരുന്നു.

വൈക്കം ഉദയനാപുരം ഉഷാനിലയത്തിൽ വി. മുരളീധരന്റെയും പി.കെ. വിമലയുടെയും മകളായ വിജയലക്ഷ്മി   1981 ഒക്ടോബർ ഏഴിനാണ് ജനിച്ചത്. ജന്മനാ അന്ധയാണെങ്കിലും കുട്ടിക്കാലം മുതൽ തന്നെ വിജയലക്ഷ്മി സംഗീതത്തിൽ പ്രത്യേകം താല്പര്യം കാണിച്ചിരുന്നു.

സെല്ലുലോയ്ഡ് എന്ന മലയാളസിനിമയിൽ കാറ്റേ കാറ്റേ നീ പൂക്കാമരത്തിൽ... എന്ന യുഗ്മഗാനം ഗായകൻ ജെ. ശ്രീരാമുമൊത്ത് പാടി. ഈ പാട്ട് ജനശ്രദ്ധ നേടിയത് വൈക്കം വിജയലക്ഷ്മിയേയും മലയാളികൾക്കിടയിൽ പ്രശസ്തയാക്കി.

അതോടൊപ്പം ബാഹുബലി എന്ന ചിത്രത്തിൽ ആരിവൻ ആരിവൻ... എന്ന പാട്ടും ആലപിച്ചു.മലയാളത്തിലെ ഒട്ടുമിക്ക സിനിമകളിലും വിജയലക്ഷ്മി പാടി.

മിമിക്രി ആർട്ടിസ്റ്റ് അനൂപ് ആണ് വിജയലക്ഷ്മി യുടെ ഭർത്താവ്

## ഗായത്രി വീണ
കുട്ടിക്കാലത്ത് കിട്ടിയ കളിപ്പാട്ട വീണയിൽ പാട്ട് വായിക്കാൻ പഠിച്ചു വിജയലക്ഷ്മി. ഇത് കണ്ട് അച്ഛൻ മുരളിയാണ് ഒറ്റക്കമ്പിവീണ നിർമ്മിച്ചു നൽകിയത്. പിന്നീട് അതിലായി വാദനം. വിജയലക്ഷ്മിയുടെ ഒറ്റക്കമ്പി വീണയ്ക്ക് ഗായത്രിവീണയെന്ന പേര് നൽകിയത് കുന്നക്കുടി വൈദ്യനാഥനാണ്. ഗായത്രിവീണയിൽ വിജയലക്ഷ്മി കച്ചേരി നടത്താൻ തുടങ്ങിയിട്ട് 18 വർഷം പിന്നിടുന്നു.

## പുരസ്കാരങ്ങൾ
ചെറുതും വലുതുമായ ചില പുരസ്കാരങ്ങളും നേടിയിട്ടുണ്ട്. 
*കേരള സംഗീതനാടക അക്കാദമിയുടെ കലാശ്രീ പുരസ്കാരം (2013) 
* 2012-ലെ കേരളസംസ്ഥാന ചലച്ചിത്രപുരസ്കാരത്തിൽ ജൂറിയുടെ പ്രത്യേക പരാമർശം..
* ഏഷ്യാനെറ്റ് ന്യൂസ് സ്ത്രീശക്തി പുരസ്കാരം..
* പ്രഥമ കേരളശ്രീ പുരസ്കാരം (2022)

## അവലംബം


## പുറത്തേക്കുള്ള കണ്ണികൾ

* വൈക്കം വിജയലക്ഷ്മി - m3db
* വൈക്കം വിജയലക്ഷ്മി ഗായത്രീവീണ മീട്ടുന്നു.
* http://vaikomvijayalakshmi.blogspot.in/2013/02/vaikom-vijaylakshmi-was-blessed-with.html
* http://sreeharipms.blogspot.in/2013/02/vaikkam-vijaya-lakshmi.html

വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:മികച്ച ഗായികയ്ക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:1981-ൽ ജനിച്ചവർ
വർഗ്ഗം:ഒക്ടോബർ 7-ന് ജനിച്ചവർ
വർഗ്ഗം:അന്ധർ
വർഗ്ഗം:കേരളശ്രീ പുരസ്കാരം നേടിയവർ
എയർ കണ്ടീഷണർ

എയർ കണ്ടീഷനിങ്ങ് പ്രക്രിയയുടെ ലഘുചിത്രം കാണുക.
പ്രധാനമായും നാലു ഭാഗങ്ങളാണിതിനുള്ളത്

a. കമ്പ്രസർ   (**4**)

b. കണ്ടൻസിങ്ങ് ഭാഗം ( കണ്ടൻസർ കോയിൽ + ഫാൻ)  (**1**)

c. എക്സ്പാൻഷൻ വാൽ‌വ്   (**2**)

d. ഇവാപൊറേറ്റിങ്ങ് ഭാഗം ( ഇവാപൊറേറ്റർ കോയിൽ + ഫാൻ)   (**3**)

കമ്പ്രസർ അതിനുള്ളിലെ ദ്രാവകത്തെ ( റഫ്രിജെറന്റ് ) ഉയർന്ന മർദ്ധത്തിൽ ഉയർന്ന താപനിലയോടുകൂടി വാതകരൂപത്തിൽ പുറന്തള്ളുന്നു. കണ്ടൻസർ കോയിലിനുള്ളിലൂടെ ഈ വാതകം കടന്നു പോകുമ്പോൾ കണ്ടൻസർ ഫാനിന്റെ പ്രവർത്തനം മൂലം   (കണ്ടൻസർ കോയിലിനു ചുറ്റുമുള്ള വായു വലിച്ചെടുത്ത് പുറത്തേക്ക്  കളഞ്ഞു കൊണ്ടേയിരിക്കുകയാണതിന്റെ ധർമ്മം) താപനിലയിലും മർദ്ധത്തിലും പെട്ടുന്നു കുറവുണ്ടാകുകയും രൂപമാറ്റം സംഭവിച്ച് ദ്രാവകരൂപത്തിലായിത്തീരുന്നു.     
ഈ ദ്രാവകം എക്സ്പാൻഷൻ വാൽ‌വിനുള്ളിലൂടെ കടന്നു പോകുന്നു. എക്സ്പാൻഷൻ വാൽ‌വ്  ചെറിയ വ്യാപ്തിയുള്ള കുഴലിലൂടെ കടന്നു വരുന്ന ദ്രാവകത്തെ വിസ്താരമുള്ള  ഭാഗത്തേക്ക്  കടത്തി വിടുകയും പെട്ടെന്നുള്ള  ഈ മാറ്റം ദ്രാവകത്തെ ബാഷ്പീകരിക്കാനിടയാക്കുകയും ചെയ്യുന്നു. തന്മൂലം താപനില കുറഞ്ഞ തണുത്ത ദ്രാവകം ഇവാപൊറേറ്റർ കോയിലിലേക്ക്  കടക്കുകയും ഇവാപൊറേറ്റർ ഫാൻ  (ശീതീകരണയന്ത്രത്തിന്റെ ഉൽ‌പ്പന്നമായ തണുത്ത വായു പുറപ്പെടുവിക്കുന്നത് ഇവാപൊറേറ്റർ ഫാൻ ആണ്) ഇവാപൊറേറ്റർ കോയിലിനുള്ളിലെ വായു വലിച്ചെടുത്ത്  വിതരണം ചെയ്യുകയും ചെയ്യുന്നു.

വിൻഡോ സ്‌പ്ലിറ്റ്, ദക്റ്റദ്, കാസറ്റ്, കേന്ദ്രീകൃത വ്യാവസായിക ആവശ്യങ്ങൾക്കുള്ള ചില്ലർ എന്നീ വിഭാഗങ്ങളിൽ ആണ് സാധാരണയായി എയർകണ്ടിഷനറുകൾ സ്ഥാപിക്കുന്നത്.
വിൻഡോ ടൈപ്പ് എസീകൾ പേര് സൂചിപ്പിക്കുന്നപോലെ തന്നെ ഭിത്തികൾ ചെറിയ ജാലക വലിപ്പത്തിൽ തുരന്നു ഫിറ്റ് ചെയ്യാവുന്നതാണ്.  കംപ്രസ്സരും ബ്ലോവറും എല്ലാം ഒരുമിച്ചു ഒരു യുണിട്ടിൽ തന്നെയാണ് സജ്ജികരിച്ചിരിക്കുന്നത്‌.

എന്നാൽ സ്പ്ളിറ്റ് ടൈപ്പ് പേര് പേര് സൂചിപ്പിക്കുന്നത് പോലെതന്നെ രണ്ടിടാതായിട്ടാണ് ബ്ലോവർ എന്നത് ഇൻഡോർ യുണിറ്റ് ആയി അകത്തും കംപ്രസ്സർ ഔട്ഡോർ യുണിറ്റ് ആയി പുറത്തും ആണ് സ്ഥാപിക്കുന്നത് ഇവ തമ്മിൽ ചെമ്പ് പൈപ്പുകൾ മുഖേന ബന്ടപ്പെടുതും

വർഗ്ഗം:എയർ കണ്ടീഷണർ
വർഗ്ഗം:ശീതീകരണ സാങ്കേതികവിദ്യ
ധ്യാൻ ചന്ദ് പുരസ്കാരം

ഇന്ത്യയിലെ കായികരംഗത്തെ സമഗ്ര സംഭാവനക്കുള്ള കേന്ദ്ര ഗവർമെന്റിന്റെ പരമോന്നത പുരസ്കാരമാണ് **ധ്യാൻ ചന്ദ് പുരസ്കാരം**. ഭാരതം കണ്ട മികച്ച ഹോക്കി കളിക്കാരനായ ധ്യാൻ ചന്ദിന്റെ പേരിൽ നൽകുന്ന ഈ ആജീവനാന്ത പുരസ്കാരത്തിൽ മെഡലും പ്രശസ്തിപത്രവും 5,00,000 രൂപയുടെ കാഷ് അവാർഡും ഉൾപ്പെടുന്നു.  2002ലാണ് ഈ പുരസ്കാരം ഏർപ്പെടുത്തിയത്.

സാധാരണ ഒരു വർഷത്തിൽ മൂന്നു പേർക്കാണ് ധ്യാൻ ചന്ദ് പുരസ്കാരം നൽകാറുള്ളത്. എന്നാൽ ഒളിമ്പിക്സ് പ്രമാണിച്ച് 2012ൽ നാലുപേർക്ക് ഈ പുരസ്കാരം നൽകി.

## വിജയികളുടെ പട്ടിക

## അവലംബം

*പുരസ്കാരജേതാക്കൾ 2015

വർഗ്ഗം:ഇന്ത്യൻ കായികപുരസ്കാരങ്ങൾ
ബ്ലാക്ക്‌ ടെട്ര

ഒരിനം ശുദ്ധ ജല മത്സ്യമാണ് **ബ്ലാക്ക്‌ ടെട്ര**. ഒരു ശുദ്ധജല അലങ്കാര മത്സ്യം എന്ന നിലയിൽ പ്രശസ്തമായ ഒരു ഇനം ആണ് ഇവ. പിരാന ഉൾപെടെയുള്ള മത്സ്യങ്ങളുടെ കുടുംബത്തിൽ ആണ് ഇവയും പെടുക. പരഗ്വെ, ബ്രസീൽ, ബൊളീവിയ, അർജന്റീന എന്നി രാജ്യങ്ങളിൽ ഉള്ള നദികൾ ആണ് ഇവയുടെ സ്വാഭാവിക ആവാസ കേന്ദ്രം. 7.5 സെ മീ വരെ നീളം വരുന്ന ഇവയുടെ ഏകദേശം ചതുർഭുജം ആകൃതിയിൽ ആണ് ശരീരം.   

## അവലംബം
* 
വർഗ്ഗം:അലങ്കാരമത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
ബുൾബുൾ ലളിതകലാ അക്കാദമി

ബംഗ്ലാദേശിന്റെ തലസ്ഥാനമായ ഢാക്കയിൽ സ്ഥിതിചെയ്യുന്ന ഒരു സംസ്കാരിക സ്ഥാപനമാണ് **ബുൾബുൾ ലളിതകലാ അക്കാദമി**(ഇംഗ്ലീഷ്: **Bulbul Lalitakala Academy**). **ബാഫാ** (**BAFA** ,ബുൾബുൾ അക്കാദെമി ഫോർ ഫിനെ ആർട്സ് Bulbul Academy for Fine Arts) എന്ന ചുരുക്കപേരിലും ഈ സ്ഥാപനം അറിയപ്പെടുന്നു. 1995 മേയ് 17നാണ് ബാഫ സ്ഥാപിതമായത്.   1955. സംഗീതം, നൃത്തം, നാടകം, ചിത്രകല, ശില്പകല തുടങ്ങിയ വിഷയങ്ങലിലെ ഗവേഷനങ്ങൾക്ക് ഈ സ്ഥാപനം സൗകര്യമൊരുക്കുന്നു.

## അവലംബം

## പുറത്തേക്കുള്ള കണ്ണികൾ
*
*

*

വർഗ്ഗം:അക്കാദമികൾ
വർഗ്ഗം:ബംഗ്ലാദേശിലെ കെട്ടിടങ്ങളും നിർമ്മിതികളും
സൊൻസോഗർ

ഗോവയിലെ ഏറ്റവും ഉയരംകൂടിയ കൊടുമുടിയാണ് **സൊൻസൊഗർ** (**Sonsogor**). പശ്ചിമഘട്ടത്തിന്റെ ഭാഗമായ ഈ കൊടുമുടിയുടെ ഏറ്റവും കൂടിയ ഉയരം സമുദ്രനിരപ്പിൽനിന്നും 1,166മീറ്ററാണ്(3,825 അടി). ഗോവയിലെ സംഗേം എന്ന താലൂക്കിലാണ് ഈ പർവ്വതം സ്ഥിതിചെയ്യുന്നത്. സൊൻസോഗോഡ്, ധർസിംഘാ എന്നീ പെരുകളിലും സൊൻസൊഗർ ആറിയപ്പെടാറുണ്ട്.

വർഗ്ഗം:ഗോവയിലെ കൊടുമുടികൾ
വർഗ്ഗം:ഇന്ത്യയിലെ പർവ്വതങ്ങൾ
ഡോ. സാലിം അലി പക്ഷിസങ്കേതം, ഗോവ

ഗോവയുടെ പടിഞ്ഞാറുഭാഗത്തുള്ള ചോഡനേം ദ്വീപിൽ സ്ഥിതിചെയ്യുന്ന ഒരു പക്ഷിസങ്കേതമാണ് **ഡോ. സാലിം അലി പക്ഷിസങ്കേതം**. പ്രശസ്ത ഭാരതീയ പക്ഷിനിരീക്ഷകനായ സാലിം അലിയുടെ ബഹുമാനാർത്ഥമാണ് ഈ പക്ഷിസങ്കേതത്തിന് അദ്ദേഹത്തിന്റെ പേരുനൽകിയിരിക്കുന്നത്. വിവിധ ഇനം പക്ഷികളുടേയും സസ്യങ്ങളുടേയും ആവാസകേന്ദ്രമാണ് ഈ പക്ഷിസങ്കേതം. 1.8 ചതുരശ്ര കിലോമീറ്റർ മാത്രമാണ് ഈ പക്ഷിസങ്കേതത്തിന്റെ ആകെ വിസ്തീർണം.

## എത്തിച്ചേരൽ

ഗോവയുടെ തലസ്ഥാനമായ പനാജിയിൽ നിന്നും ബസ്സിലോ മറ്റു വാഹനങ്ങളിലോ റിബാന്ദർ കടവിൽ എത്തിച്ചേരാം, അവിടെ നിന്നും ജലയാനമാർഗ്ഗമാണ് ഈ ദ്വീപിൽ എത്തിച്ചേരേണ്ടത്.

## കാഴ്ചകൾ

സാലിം അലി പക്ഷിസങ്കേതം കാണുവാനുള്ള ടിക്കറ്റ് വില 50 രൂപയാണ്. കണ്ടൽകാടുകൾക്കിടയിലാണ് ഈ സങ്കേതം സ്ഥിതിച്ചെയ്യുന്നത്.
 
## അവലംബം

* Goa Central 
* Goa vacation guide
## ബാഹ്യ ലിങ്കുകൾ

* Goa Central 
* Goa vacation guide
* GoaTourism 

വർഗ്ഗം:ഗോവയിലെ പക്ഷിസങ്കേതങ്ങൾ
വർഗ്ഗം:1988-ൽ ഇന്ത്യയിൽ സ്ഥാപിതമായത്
ദേശാഭിമാനി വാരിക

കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) യുടെ (സി.പി.ഐ.(എം)) ന്റെ കേരളഘടകം പ്രസിദ്ധീകരിക്കുന്ന മലയാളവാരികയാണ് ***ദേശാഭിമാനി വാരിക***. രാഷ്ട്രീയം സാമൂഹികം തുടങ്ങിയ സമകാലീന പ്രശ്നങ്ങളും സാഹിത്യ പംക്തികളും ഉൾക്കൊള്ളുന്ന പ്രതിവാര പ്രസിദ്ധീകരണം എന്ന നിലയിൽ വളരെയധികം വായനക്കാരുള്ള വാരികയാണിത്. ദേശാഭിമാനി പത്രത്തിന്റെ അനുബന്ധപ്രസിദ്ധീകരണം എന്ന നിലയിലാണ് ദേശാഭിമാനി വാരിക പുറത്തിറക്കുന്നത്.

## പുറത്തേക്കുള്ള കണ്ണികൾ
*ദേശാഭിമാനി വാരികയുടെ ഇന്റർനെറ്റ് എഡിഷൻ 

വർഗ്ഗം:മലയാളവാരികകൾ
മഞ്ഞപ്പൂവള്ളി

കോൺവോൾവുലേ കുടുംബത്തിൽ‌പ്പെട്ട ഒരു വള്ളിച്ചെടിയാണ്  **മഞ്ഞപ്പൂവള്ളി**. ശാസ്ത്രനാമം ഹെവിറ്റിയ സ്കാൻഡൻസ് എന്നാണ്. . കേരളത്തിലുടനീളം കാണപ്പെടുന്നു. പൊന്തക്കാടുകളിലും വേലിപ്പടർപ്പുകളിലും മരങ്ങളിലും പടർന്നു കയറി വളരുന്നു.ഭംഗിയുള്ള മഞ്ഞപ്പൂക്കൾ എപ്പോഴും ഉണ്ടാകും. 

## അവലംബം

## പുറത്തേക്കുള്ള കണ്ണികൾ

വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:കോൺവോൾവുലേസിയേ
നാനാഭോയ് പൽഖിവാല

ഇന്ത്യയിലെ പ്രമുഖനായ നിയമജ്ഞനും സാമ്പത്തിക വിദഗ്ദ്ധനുമായിരുന്നു **നാനാഭോയ് "നാനി" അർദേശിർ പൽഖിവാല** (ജനുവരി 16, 1920 – ഡിസംബർ 11, 2002).

## ആദ്യകാല ജീവിതം
1920-ൽ മുംബൈയിലെ പാഴ്സി സമുദായത്തിലെ ഒരു ഇടത്തരം തൊഴിലാളി കുടുംബത്തിലാണ് നാനി പൽഖിവാല ജനിച്ചത്. അദ്ദേഹത്തിന്റെ പ്രപിതാമഹന്മാർ കുലത്തൊഴിലായി സ്വീകരിച്ചിരുന്ന പല്ലക്ക് നിർമ്മാണത്തിൽ നിന്നുമാണ് പൽഖിവാല എന്ന കുടുംബപ്പേര് അദ്ദേഹത്തിന് ലഭിക്കുന്നത്. 
ഖിഖി
അദ്ദേഹം മുബൈയിലെ മാസ്റ്റേഴ്സ് ട്യൂട്ടോറിയൽ ഹൈസ്കൂളിലും സെന്റ് സേവ്യേഴ്സ് കോളേജിലുമായാണ് അദ്ദേഹം ആദ്യകാല വിദ്യാഭ്യാസം പൂർത്തിയാക്കിയത്. സ്വതേ ഉണ്ടായിരുന്ന വിക്ക് തടസ്സപ്പെടുത്തിയിരുന്നെങ്കിലും പഠനത്തിൽ സമർത്ഥനായിരുന്ന  അദ്ദേഹം  ഇംഗ്ലീഷ് സാഹിത്യത്തിൽ മാസ്റ്റേഴ്സ് ബിരുദം നേടി.
ഖി
ബിരുദസമ്പാദനത്തിന് ശേഷം ബോംബെ യൂണിവേഴ്സിറ്റിയിൽ അദ്ധ്യാപക നിയമനത്തിനായി അദ്ദേഹം അപേക്ഷിച്ചുവെങ്കിലും അത് നിരസിക്കപ്പെട്ടു. അതിനുശേഷം ഉടനെതന്നെ മറ്റ് ഉപരിപഠനത്തിനായുള്ള മറ്റ് മാർഗ്ഗങ്ങൾ ആരാഞ്ഞുവെങ്കിലും സമയം വൈകിയതിനാൽ ഒന്നിനും പ്രവേശനം ലഭിച്ചില്ല. അങ്ങനെയിരിക്കുമ്പൾ മുംബൈ സർക്കാർ നിയമകലാലയത്തിൽ അദ്ദേഹത്തിന് നിയമബിരുദപഠനത്തിന് പ്രവേശനം ലഭിച്ചു. അവിടുത്തെ പഠനത്തിനിടയിൽ നിയമതത്വശാസ്ത്രത്തിന്റെ സങ്കീർണ്ണതകളുടെ പൊരുളഴിക്കുവാൻ തനിക്ക് കഴിവുണ്ടെന്ന് അദ്ദേഹത്തിന് ബോദ്ധ്യപ്പെട്ടു.

## അവലംബം

വർഗ്ഗം:ഇന്ത്യൻ സാമ്പത്തികശാസ്ത്രജ്ഞർ
വർഗ്ഗം:ഇന്ത്യൻ നിയമജ്ഞർ
വർഗ്ഗം:1920-ൽ ജനിച്ചവർ
തോട്ടവാഴ

രണ്ടര മീറ്റർ വരെഉയരം വയ്ക്കുന്ന ബഹുവർഷിയായ ഒരു അലങ്കാരച്ചെടിയാണ് **തോട്ടവാഴ**. . ലോകത്ത് മിക്കയിടത്തും ചൂട് കാലാവസ്ഥയുള്ള ഇടങ്ങളിൽ ഈ ചെടി വളർത്തിവരുന്നു. പൂക്കളും കിഴങ്ങും ഭക്ഷ്യയോഗ്യമാണ്. കിഴങ്ങിൽ ധാരാളമായി അന്നജം അടങ്ങിയിട്ടുണ്ട്. വിത്തുവഴിയും കിഴങ്ങുവഴിയും പുതിയചെടികൾ ഉണ്ടാവും. വിത്ത് ആഭരണങ്ങളിലെ മുത്തുകളായി ഉപയോഗിക്കുന്നുണ്ട്. 
## ചിത്രശാല

File:Canna indica Indian shot fruit leaf.jpg|thumb|Canna indica fruit
File:Canna indica Indian shot fruits.jpg|thumb|Canna indica fruit
File:Canna_Indica_-_തോട്ടവാഴ_12.jpg|തോട്ടവാഴ
File:Canna_Indica_-_തോട്ടവാഴ_11.jpg|തോട്ടവാഴ


## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* കൂടുതൽ അറിവുകൾ
* http://www.greenzonelife.com/bulbous-plants/canna-indica.html

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:തെക്കേ അമേരിക്കയിലെ സസ്യജാലം
വർഗ്ഗം:ഉദ്യാന സസ്യങ്ങൾ
വർഗ്ഗം:ഭക്ഷ്യയോഗ്യമായ സസ്യങ്ങൾ
വർഗ്ഗം:വടക്കേ അമേരിക്കയിലെ സസ്യജാലം
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അധിനിവേശസസ്യങ്ങൾ
ദീക്ഷ

ഹിന്ദു, ജൈന, ബൗദ്ധ മതങ്ങളിലെ ഒരു വ്രതാനുഷ്ഠാനമാണ് **ദീക്ഷ** (സംസ്ക്രുതം: दीक्षा  തമിഴ്: தீட்சை.). മന്ത്രദീക്ഷ, തന്ത്രദീക്ഷ, സന്ന്യാസദീക്ഷ തുടങ്ങിയ പലതരം ദീക്ഷകൾ പാലിക്കപ്പെട്ടു പോരുന്നു. മാതാപിതാക്കളുടെ മരണാനന്തരം മക്കൾ ദീക്ഷ എടുക്കാറുണ്ട്. പിതൃജനങ്ങൾക്ക് ബലിയർപ്പിക്കാനും പിതൃക്രിയകൾ ചെയ്യാനുമായി ക്ഷൗരം വർജ്ജിക്കുകയും സാത്വികാഹാരം മാത്രം ഭുജിച്ച് ബ്രഹ്മചര്യം ആചരിച്ച് വ്രതമനുഷ്ഠിക്കുകയുമാണ് പതിവ്.

വർഗ്ഗം:ഹൈന്ദവാചാരങ്ങൾ
ദശാംശ സമ്പ്രദായം

പത്ത് ആധാരമാക്കിയുള്ള സംഖ്യാസമ്പ്രദായമാണ് **ദശാംശ സമ്പ്രദായം**. ഏറ്റവും സാർവത്രികമായ സംഖ്യാസമ്പ്രദായവും ഇതാണ്. സ്ഥാനവില അടിസ്ഥാനമാക്കി ഇന്നത്തെ രീതിയിൽ ദശാംശസമ്പ്രദായത്തെ വികസിപ്പിച്ചെടുത്തത് പ്രാചീന ഭാരതീയരാണ്. അറബികൾ വഴിയാണ് യൂറോപ്പിൽ എത്തിപ്പെട്ടത് എന്നതിനാൽ ദശാംശ അക്കങ്ങളെ അറബിക് അക്കങ്ങൾ എന്നും പറയുന്നു.

## അവലംബം

വർഗ്ഗം:ഗണിതം
വർഗ്ഗം:10 (സംഖ്യ)
വർഗ്ഗം:സംഖ്യാസമ്പ്രദായങ്ങൾ
മജ്മ

സൗദി അറേബ്യൻ തലസ്ഥാനമായ റിയാദിനടുത്തുള്ള ഒരു ഉൾനാടൻ പട്ടണമാണ് **മജ്മ** (). നിരവധി ചരിത്ര പശ്ചാത്തലങ്ങൾ അടങ്ങിയ പ്രദേശമായ മജ്മ രാജ്യത്തെ കാർഷിക മേഖല കൂടിയാണ്. ഈന്തപ്പഴം, ഗോതമ്പ്, നെല്ല്, പശു വളർത്തൽ എന്നിവയാണ് ഇവിടുത്തെ പ്രധാന കൃഷി. 2010 ലെ കണക്കെടുപ്പ് പ്രകാരം മജ്മയിലെ  ജനസംഖ്യ 47,743 ആണ്.

## അവലംബം

വർഗ്ഗം:സൗദി അറേബ്യയിലെ നഗരങ്ങൾ
ഷെൽ സോർട്ട്

ഡൊണാൾഡ് ഷെൽ 1959ൽ മുന്നോട്ട് വച്ച ഒരു സോർട്ടിങ്ങ് അൽഗരിതമാണിത്. ഇൻസർഷൻ സോർട്ടിങ്ങിൽ ഒരു സ്ഥാനത്തുള്ള സംഖ്യ, തൊട്ട് പുറകിലുള്ള സംഖ്യകളുമായി താരതമ്യപ്പെടുത്തി സ്വാപ്പ് ചെയ്യുകയാണു ചെയ്യുന്നതെങ്കിൽ, ഷെൽ സോർട്ടിങ്ങിൽ ‘h’ സ്ഥാനം പുറകിലുള്ള സംഖ്യകളുമായി താരതമ്യപ്പെടുത്തി സ്വാപ്പ് ചെയ്യുന്നു. h എന്നത് സോർട്ട് ചെയ്യണ്ട സംഖ്യകളുടെ എണ്ണമനുസരിച്ച് നിശ്ചയിക്കുന്നു. h എന്നത് ആദ്യം വലിയ ഒരു സംഖ്യയായിരിയ്ക്കും. അത് വഴി വലിയ ചാട്ടങ്ങൾ ചാടിയായിരിക്കും സംഖ്യകൾ താരതമ്യപ്പെടുത്തുന്നത്. ഓരോ ലിസ്റ്റ് യാത്രയ്ക്ക് ശേഷവും hന്റെ വില പുനർനിർണ്ണയിക്കും (ക്നൂത്തിന്റെ ആശയപ്രകാരമത് മൂന്നിലൊന്നായി കുറച്ച് കൊണ്ട് വരും). ഓരോ യാത്രയ്ക്ക് ശേഷവും, ലിസ്റ്റ് കൂടുതൽ കൂടുതൽ സോർട്ട് ചെയ്യപ്പെട്ടിരിയ്ക്കും.

h ന്റെ മൂല്യം നിശ്ചയിക്കുന്നതിന് പലരും പല രീതികളും മുന്നോട്ട് വച്ചിട്ടുണ്ട്. അൽഗൊരിതത്തിന്റെ സങ്കീർണ്ണത h ന്റെ മൂല്യത്തെ ആശ്രയിച്ചിരിക്കുന്നു. പ്രസിദ്ധ കമ്പ്യൂട്ടർ ശാസ്ത്രകാരനായ ഡൊണാൾഡ് കനൂത്ത് ഇതിനായി 3x+1 എന്ന ഒരു സമവാക്യമാണ് മുന്നോട്ട് വച്ചത്. ഷെൽ തന്റെ കണ്ട് പിടുത്തത്തിനു 2x-1 എന്ന സമവാക്യമാണൂ മുന്നോട്ട് വച്ചത്. മെച്ചപ്പെട്ട h മൂല്യം എത്രയെന്ന് കണ്ട് പിടിയ്ക്കുന്നതും, സോർട്ടിങ്ങ് രീതിയിൽ മെച്ചപ്പെട്ട മാറ്റങ്ങൾ വരുത്തുന്നതും ഒരു ഗവേഷണ വിഷയമായി പലരും എടുത്തിട്ടുണ്ട്.

## അൽഗരിതം

```cpp
//find out h value
//knuth's method to calculate h
h=1;
while(h < N/3) h = 3*h +1; //1,4,13,40...

//sorting the values

while(h>=1)
{
	for(int i=h;i<N;i++)
	{
		for(int j=i;j>=h;j=j-h)
		{
			If(a[j] < a[j-h])swap(a[j],a[j-h]);
			else break;
		}
	}

	//knuth's proposition of recalculating h
	h = h/3;
}
```


## സങ്കീർണ്ണത
'h' മൂല്യം കണ്ട് പിടിയ്ക്കുന്ന രീതിയ്ക്കനുസരിച്ച് ഈ അൽഗരിതത്തിന്റെ സങ്കീർണ്ണതയും മാറുന്നു. ക്നൂത്തിന്റെ രീതി ഉപയോഗിയ്ക്കുന്ന അൽഗൊരിതത്തിന്റെ സങ്കീർണ്ണത് n1.5 ആണു.

## അവലംബം
* https://class.coursera.org/algs4partI-002/lecture/27 
* http://www.cs.princeton.edu/~rs/shell/paperF.pdf

വർഗ്ഗം:സോർട്ടിങ്ങ് അൽഗൊരിതങ്ങൾ
സമകാലിക മലയാളം വാരിക

ദ് ന്യൂ ഇന്ത്യൻ എക്‌സ്പ്രസ് പത്രത്തിന്റെ പ്രസാധകരായ എക്‌സ്പ്രസ് നെറ്റ് വർക്ക് പ്രൈവറ്റ് ലിമിറ്റഡ് കൊച്ചിയിൽ നിന്നും പ്രസിദ്ധീകരിക്കുന്ന വാർത്താവാരികയാണ് **സമകാലിക മലയാളം വാരിക**. 1997 മെയ് മാസത്തിൽ പ്രസിദ്ധീകരണമാരംഭിച്ച വാരികയുടെ പ്രഥമ പത്രാധിപർ കേരളത്തിലെ പ്രമുഖ പത്രപ്രവർത്തകരിൽ ഒരാളായ എസ്. ജയചന്ദ്രൻ നായർ ആയിരുന്നു. 2012-വരെ അദ്ദേഹം ആ സ്ഥാനത്തു തുടർന്നു. 
ഇംഗഌഷ്, മലയാള പത്രപ്രവർത്തനരംഗങ്ങളിൽ ഏറെ പ്രശസ്തനായ ടി.ജെ. എസ് ജോർജ് ഉപദേഷ്ടാവായ ഇപ്പോഴത്തെ പത്രാധിപസമിതിയെ നയിക്കുന്നത് സജി ജെയിംസാണ്.

## അവലംബം

## External links
* https://www.samakalikamalayalam.com/ Samakalika Malayalam Website

വർഗ്ഗം:സാഹിത്യ-സാംസ്കാരിക-രാഷ്ട്രീയ വാരികകൾ
വർഗ്ഗം:മലയാളവാരികകൾ
വർഗ്ഗം:മലയാളമാദ്ധ്യമങ്ങൾ

http://www.mathrubhumi.com/english/news/media/malayalam-weekly-editor-jayachandran-nair-resigns-125183.html
അഫീഫ്

സൗദി അറേബ്യയുടെ മധ്യ ഭാഗത്ത് നെജ്ദ് പ്രദേശത്ത് സ്ഥിതി ചെയ്യുന്ന ഒരു നഗരമാണ് **അഫീഫ്** ( **). 2010 ലെ കണക്കെടുപ്പ് പ്രകാരം അഫീഫിലെ ജനസംഖ്യ 45,525 ആണ്.റിയാദിനും മക്കയ്ക്കുമിടയിൽ ഏകദേശം പകുതിയിലാണ് ഇത് സ്ഥിതിചെയ്യുന്നത്. ആധുനിക പട്ടണം 1910 കളിൽ ഒരു ഹിജ്‌റ അഥവാ പ്രദേശത്തെ നാടോടികളായ ഗോത്രവർഗക്കാർക്ക് പ്രത്യേകിച്ചും ഉട്ടൈബ ഗോത്രത്തിന്റെ വാസസ്ഥലമായി സ്ഥാപിതമായി.

## അവലംബം

വർഗ്ഗം:സൗദി അറേബ്യയിലെ നഗരങ്ങൾ
റാഫേൽ കൊറിയ

ഇക്വഡോറിന്റെ പ്രസിഡന്റായ സോഷ്യലിസ്റ്റ് നേതാവാണ് **റാഫേൽ കൊറിയ**.(ജനനം:6 ഏപ്രിൽ 1963).  തുടർച്ചയായി മൂന്നു തവണ  പ്രസിഡന്റായി. ആരോഗ്യ, വിദ്യാഭ്യാസമേഖലകളിൽ വരുത്തിയ പരിഷ്‌കാരങ്ങളും സാമ്പത്തികമാന്ദ്യ സമയത്ത് സ്വീകരിച്ച നടപടികളും കൊറിയയെ ജനപ്രിയനാക്കി. എണ്ണമേഖല സർക്കാറിന്റെ നിയന്ത്രണത്തിലാക്കാൻ ശ്രമിച്ചു. സ്വകാര്യമേഖലയെ പാടെ അവഗണിച്ചുകൊണ്ടുള്ള കൊറിയയുടെ നയങ്ങൾ ഇക്വഡോറിനെ പ്രതികൂലമായി ബാധിച്ചിട്ടുണ്ടെന്ന് വിമർശനമുണ്ട്.
## ജീവിതരേഖ
അമേരിക്കയിലെ ഇലനോയ് സർവകലാശാലയിൽ നിന്ന് ബിരുദം നേടിയിട്ടുണ്ട്. സാമ്പത്തിക വിദഗ്ദ്ധനാണ്.

## അവലംബം


## പുറം കണ്ണികൾ
;Official
* Economía en Bicicleta, el Blog económico del Presidente de la República, Rafael Correa Delgado  Economics blog of the President of Ecuador
* President Rafael Correa  Official website of the Presidency of Ecuador
* 

;Other
*Biography by CIDOB Foundation  (in Spanish)
* MSNBC, "Leftward Tilt: Political Shift in Latin America"
* Ecuador's Election: Revolution! Please Give Generously *The Economist*, 23 April 2009
* "The resignation of Rafael Correa, Ecuador’s Economy Minister: an example of IFI’s influence?" 
* Rafael Correa on Global Capitalism, Why He Won’t Renew the US Base in Manta, Chevron in the Amazon – video by *[[Democracy Now!]]*
*Rafael Correa on WikiLeaks, the September Coup, and U.S. Denial of Climate Funding  – video by *[[Democracy Now!]]*
* Ecuadorian constitutional referendum, 2011  (in Spanish)
* Ecuador's Economy Since 2007, May 2012, report from the Center for Economic and Policy Research

വർഗ്ഗം:ഇക്വഡോറിന്റെ പ്രസിഡന്റുമാർ
വർഗ്ഗം:1963-ൽ ജനിച്ചവർ
സൗദി അറേബ്യയിലെ പ്രവിശ്യകൾ

അറേബ്യൻ രാജ്യമായ സൗദി അറേബ്യ രാജ്യത്ത് പതിമൂന്നു **പ്രവിശ്യ** (; *manatiq idāriyya*, sing. منطقة إدارية; *mintaqah idariyya*) ഭരണ വിഭാഗങ്ങളാക്കി തിരിച്ചിട്ടുണ്ട്. സൗദ്‌ രാജ കുടുംബത്തിലെ അംഗങ്ങളാണ് ഇവിടെ ഗവർണർമാരായി ഭരണം നടത്തുന്നത്.

## അവലംബം
മീർകാറ്റ്

കീരിയുടെ വർഗ്ഗത്തിൽപെട്ട ഒരു ചെറിയ സസ്തനിയാണ് **മീർകാറ്റ്**. മരുഭൂമികളിലും വനാന്തരങ്ങളിലും മീർകാറ്റിനെ കാണാം. 12 മുതൽ 14 വർഷം വരെയാണ് ഇവയുടെ ശരാശരി ആയുസ്സ്. ഇരുകാലുകളിൽ നന്നായി നിവർന്നു നിൽക്കാൻ ഇഷ്ടപ്പെടുന്ന ഈ ചെറു ജീവി ഒരു മാംസഭുക്ക് ആണ്. ഏറ്റവും ഇഷ്ടപെട്ട ഭക്ഷണം മുട്ടയാണ്. പക്ഷികളുടെയും മറ്റും മുട്ട വളരെ വിദഗ്ദ്ധമായിട്ടാണ് ഇവ തട്ടി എടുക്കുന്നത്. മറ്റു ചെറു ജീവികൾ, പാമ്പ് തുടങ്ങിയവയെയും ഇവ ഭക്ഷിക്കും. കൂട്ടം കൂടി നടക്കാൻ ഇഷ്ടപ്പെടുന്നവരാണ് ഈ ജീവികൾ. ഇവയുടെ വിപുലമായ ഒരു ശേഖരം ലണ്ടൻ കാഴ്ച ബംഗ്ലാവിൽ ഉണ്ട്.

## അവലംബം


വർഗ്ഗം:സസ്തനികൾ
വർഗ്ഗം:പെൺകോയ്മ ജന്തുക്കളിൽ
ഇഞ്ചമുടി

തൃശ്ശൂർ ജില്ലയിലെ ഒരു ഗ്രാമമാണ് **ഇഞ്ചമുടി**.

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
കൺസിലിയർവാദം

14, 15, 16 നൂറ്റാണ്ടുകളിൽ കത്തോലിക്കാസഭയിൽ പ്രചരിച്ചിരുന്ന ഒരു നവീകരണാശയമാണ് **കൺസിലിയർവാദം**. സഭയിലെ പരമാധികാരം, മാർപ്പാപ്പായിൽ എന്നതിലുപരി സഭാസമൂഹത്തിന്റെ പ്രതിനിധിസമ്മേളനമായ സാർവത്രികസൂനഹദോസിൽ നിക്ഷിപ്തമാണെന്ന വാദമായിരുന്നു ഇതിന്റെ അടിസ്ഥാനം. കൺസീലിയർവാദത്തിന്റെ വേരുകൾ സഭയുടെ ആദിമചരിത്രത്തോളം ചെന്നെത്തുന്നു. സഭയുടെ ചിന്തയേയും ചരിത്രത്തേയും മൗലികമായി സ്വാധീനിച്ച പല തീരുമാനങ്ങളും രൂപപ്പെട്ടത് നിഖ്യായിലേയും മറ്റും ആദ്യകാലസൂനഹദോസുകളിൽ ആയിരുന്നു.  പിൽക്കാലത്ത് റോം കേന്ദ്രമാക്കിയുള്ള അധികാരഘടന ബലപ്പെട്ടതോടെ സഭാസമ്മേളനങ്ങളുടെ പ്രാധാന്യം കുറഞ്ഞു.  എങ്കിലും മദ്ധ്യയുഗങ്ങളുടെ അന്തിമഘട്ടത്തിൽ, യൂറോപ്യൻ രാജനീതിയിൽ ദേശീയതകൾ ശക്തിപ്പെട്ടതോടെ, ആ മാറ്റം പ്രതിഫലിക്കും വിധമുള്ള പുനർനിർമ്മിതി സഭയുടെ അധികാരശ്രേണിയിലും വേണമെന്ന വാദം പ്രബലമായി. പതിനാലാം നൂറ്റാണ്ടിന്റെ ആദ്യപകുതിയിൽ പാദുവായിലെ മാർസിലിയസിന്റെയും ഓക്കമിലെ വില്യമിന്റേയും രചനകൾ, രാജനീതിയിലേയും മതത്തിലേയും അധികാരഘടനകളിൽ പ്രാതിനിധ്യസ്വഭാവം ലക്ഷ്യമാക്കിയുള്ള പുനർനിർമ്മിതിക്കു വേണ്ടി വാദിച്ചു.  

റോമും ഫ്രഞ്ചുസ്വാധീനമേഖലയിലുള്ള അവിഞ്ഞോണും ആസ്ഥാനമാക്കി രണ്ടു മാർപ്പാപ്പാമാരെ കേന്ദ്രീകരിച്ചു 1378 മുതൽ 1417 വരെ കത്തോലിക്കാ സഭയിൽ നിലനിന്ന പാശ്ചാത്യശീശ്മയുടെ വിപൽഘട്ടം ഈ നവീകരണാശയത്തെ ശക്തിപ്പെടുത്തി. പരമാദ്ധ്യക്ഷതലത്തിൽ സഭക്ക് നഷ്ടപ്പെട്ടിരുന്ന ദിശാബോധം പുനഃസ്ഥാപിക്കാനുള്ള അധികാരവും ചുമതലയും സഭാസമൂഹത്തിനാണെന്ന വിശ്വാസം ബലപ്പെട്ടു. ശീശ്മയുടെ പരിഹാരത്തിനായി സംഘടിക്കപ്പെട്ട രണ്ടു സൂനഹദോസുകളുടേയും ആശയപരമായ അടിത്തറ കൺസിലിയർവാദമായിരുന്നു. അവയിൽ,  1409-ൽ സംഘടിപ്പിക്കപ്പെട്ട പിസായിലെ സൂനഹദോസ് ലക്ഷ്യം കണ്ടില്ല.  1414 മുതൽ 1418 വരെ സമ്മേളിച്ച കോൺസ്റ്റൻസ് സൂനഹദോസ്, ശീശ്മ അവസാനിപ്പിക്കുന്നതിൽ വിജയിച്ചതിനു പുറമേ, "ഹേക്ക് സാംഗ്ടാ സിനോഡാസ്" (Haec sancta synodas) എന്ന പ്രഖ്യാപനത്തിൽ, സഭയിലെ പരമാധികാരത്തിന്റെ ഇരിപ്പിടമെന്ന നിലയിൽ അതിന്റെ സ്ഥാനം മാർപ്പാപ്പായ്ക്കു മേലാണെന്ന് അവകാശപ്പെടുകയും ചെയ്തു:-

നിശ്ചിതമായ കാലയിളവുകളിൽ സഭാസമ്മേളനങ്ങൾ വിളിച്ചുകൂട്ടാൻ വ്യവസ്ഥ ചെയ്യുന്ന ഒരു പ്രഖ്യാപനവും ('Frequens') ആ സൂനഹദോസിന്റെ തീരുമാനങ്ങളിൽ പെടുന്നു. കൺസിലിയർവാദം ഏറ്റവും തീവ്രരൂപത്തിൽ ആവിഷ്കരിക്കപ്പെട്ടത് 1431-49 കാലത്തു സ്വിറ്റ്സർലണ്ടിലെ ബേസലിൽ നടന്ന സൂനഹദോസിൽ ആയിരുന്നെങ്കിലും ആ സമ്മേളനം തീരുമാനത്തിലെത്താതെ പിരിഞ്ഞു. 

ഈ നവീകരണസിദ്ധാന്തത്തിന്റെ ലക്ഷ്യം മാർപ്പാപ്പാമാരുടെ അധികാരത്തിന്റെ നിയന്ത്രണം ആയിരുന്നെങ്കിലും അതുയർത്തിയ തർക്കത്തിൽ അസന്ദിഗ്ധമായ അന്തിമവിജയം മാർപ്പാപ്പാമാരുടേതായിരുന്നു. കോൺസ്റ്റൻസിൽ തെരഞ്ഞെടുക്കപ്പെട്ട അർബൻ അഞ്ചാമൻ മാർപ്പാപ്പ പോലും ആ സൂനഹദോസിന്റെ കൺസിലിയർസമീപനം അംഗീകരിച്ചില്ല. 1460-ൽ പീയൂസ് രണ്ടാമൻ മാർപ്പാപ്പ 'എക്സിക്രബിലിസ്' (തിരസ്കരണീയം) എന്ന ചാക്രികലേഖനത്തിൽ 'കൺസിലിയർവാദത്തെ ശപിച്ചു.  1512-17-ലെ അഞ്ചാം ലാറ്ററൻ സൂനഹദോസും ഈ സിദ്ധാന്തത്തെ തള്ളിപ്പറഞ്ഞു. 1870-ൽ ഒൻപതാം പീയൂസ് മാർപ്പാപ്പായുടെ കാലത്തു നടന്ന ഒന്നാം വത്തിക്കാൻ സൂനഹദോസ് മാർപ്പാപ്പയുടെ അപ്രമാദിത്വം വിശ്വാസസത്യമായി പ്രഖ്യാപിച്ചതോടെ കൺസിലിയർവാദത്തിന്റെ തിരസ്കാരം പൂർണ്ണമായി.

## അവലംബം


വർഗ്ഗം:റോമൻ കത്തോലിക്കാ സഭ
രണ്ട് സ്റ്റാക്ക് അൽഗൊരിതം

പ്രസിദ്ധ ഡച്ച് കമ്പ്യൂട്ടർ ശാസ്ത്രകാരനായിരുന്ന എഡ്ഗർ ഡൈക്സ്ട്രാ കണ്ടുപിടിച്ച ഒരു അൽഗൊരിതമാണ് **രണ്ട് സ്റ്റാക്ക് അൽഗൊരിതം** അഥവാ **ഷണ്ടിങ്ങ് യാഡ് അൽഗൊരിതം**. ഒരു ഗണിതവാക്യത്തെ നിർദ്ധാരണം ചെയ്യാനുള്ള അൽഗൊരിതമാണിത്. ഗണിതവാക്യത്തെ നിർദ്ധാരണം ചെയ്യാനായി രണ്ട് സ്റ്റാക്ക് ഉപയോഗിയ്ക്കുന്നു : ഒരു സ്റ്റാക്കിൽ സമവാക്യത്തിലെ സംഖ്യകളെയും മറ്റേതിൽ ഗണിതവാക്യത്തിലെ ഓപ്പറേറ്റേറകളെയും (ഗണിതക്രിയാചിഹ്നങ്ങളൾ) സൂക്ഷിയ്ക്കുന്നു. ഈ സ്റ്റാക്കുകളെ യഥാക്രമം സംഖ്യാ സ്റ്റാക്കെന്നും, ഓപ്പറേറ്റർ സ്റ്റാക്കെന്നും വിളിയ്ക്കുന്നു.

ഗണിതവാക്യങ്ങളെ ഇൻഫിക്സ് രീതിയിൽ നിന്ന് റിവേഴ്സ് പോളിഷ് നൊട്ടേഷനിലേക്കോ അബ്സ്ട്രാക്റ്റ് സിന്റാക്സ് ട്രീ രിതിയിലേക്കോ മാറ്റാൻ ഈ അൽഗൊരിതം ഉപയോഗിക്കാവുന്നതാണ്.

## അൽഗൊരിതം
#ഗണിത വാക്യത്തിലെ ഓരോ വസ്തുക്കളും (സംഖ്യകളോ, ഗണിത ക്രിയാ ചിഹ്നങ്ങളോ ആകാം) ഇടത്തു നിന്നും വലത്തോട്ട് വായിക്കുക.
#ഇപ്പോൾ വായിച്ചത് ഒരു സംഖ്യ ആണെങ്കിൽ, ആ സംഖ്യയെ സംഖ്യാ സ്റ്റാക്കിലേക്ക് ഇടുക(സ്റ്റാക്കിലേയ്ക്ക് പുഷ് ചെയ്യുക)
#ഇപ്പോൾ വായിച്ചത് ഒരു ഗണിത ക്രിയാ ചിഹ്നം ആണെങ്കിൽ, ആ സംഖ്യയെ ഓപ്പറേറ്റർ സ്റ്റാക്കിലേക്ക് ഇടുക(സ്റ്റാക്കിലേയ്ക്ക് പുഷ് ചെയ്യുക)
#ഇപ്പോൾ വായിച്ചത് ഒരു ഇടത് ബ്രാക്കറ്റ് - **(** - ആണെങ്കിൽ, അതിനെ അവഗണിയ്ക്കുക.
#ഇപ്പോൾ വായിച്ചത് ഒരു വലത് ബ്രാക്കറ്റ് - **)** - ആണെങ്കിൽ, സംഖ്യാ സ്റ്റാക്കിൽ നിന്നും രണ്ട് സംഖ്യകളെയും, ഓപ്പറേറ്റർ സ്റ്റാക്കിൽ നിന്നും ഒരു ഗണിതക്രിയാ ചിഹ്നത്തെയും എടുത്തിട്ട് (പോപ്പ് ചെയ്യുക. സ്റ്റാക്കിൽ നിന്നും പോപ്പ് ചെയ്യുംബോൾ അവസാനം കൂട്ടി ചേർത്ത വസ്തുവായിരിയ്ക്കും ലഭിയ്ക്കുന്നത്), ആ രണ്ട് സംഖ്യകളുടെ മേൽ ഈ ഗണിത ക്രിയ നടത്തി, ലഭിച്ച ഉത്തരത്തെ സംഖ്യാ സ്റ്റാക്കിലേയ്ക്ക് ഇടുക(പുഷ് ചെയ്യുക)
# സമവാക്യത്തിന്റെ വലത്തേ അറ്റം എത്തുന്നതു വരെ അഥവാ സമവാക്യം തീരുന്നത് വരെ, പടി 1-5 വരെ കൊടുത്തിരിയ്ക്കുന്ന കാര്യങ്ങൾ ആവർത്തിയ്ക്കുക. സംഖ്യാ സ്റ്റാക്കിൽ അവസാനിയ്ക്കുന്ന സംഖ്യ ആയിരിയ്ക്കും ഗണിത സമവാക്യത്തിനെ നിർദ്ധാരണം ചെയ്താൽ ലഭിയ്ക്കുന്ന ഉത്തരം

## പ്രാധാന്യം
ഡൈക്സ്ട്രായുടെ രണ്ട് സ്റ്റാക്ക് അൽഗൊരിതത്തിൽ ഗണിതക്രിയകളുടെ മുൻ ഗണനാക്രമം കൂടെ നിശ്ചയിച്ചാൽ ലെക്സിക്കൽ അനലൈസറിന്റെയും, പാർസറിന്റെയും, കമ്പൈലറിന്റെയും ഒക്കെ പ്രാഥമികരൂപം ലഭിയ്ക്കും. ആ പഠനങ്ങളെയൊക്കെ സഹായിച്ചിട്ടുണ്ട് ഈ അൽഗൊരിതം.

## അവലംബം
* https://class.coursera.org/algs4partI-002/lecture/23

വർഗ്ഗം:അൽഗൊരിതങ്ങൾ
ഇന്ത്യാ-പാകിസ്താൻ യുദ്ധം 1947

കശ്മീർ എന്ന നാട്ടുരാജ്യത്തിന്റെ നിയന്ത്രണത്തിനായി ഇന്ത്യയും പാകിസ്താനും തമ്മിൽ 1947-48 കാലഘട്ടത്തിലുണ്ടായ യുദ്ധമാണ് **ഒന്നാം കാശ്മീർ യുദ്ധം** എന്നറിയപ്പെടുന്ന 1947-ലെ **ഇന്ത്യാ-പാകിസ്താൻ യുദ്ധം**. പുതിയ രാജ്യങ്ങൾക്കിടയിൽ നടന്ന ഇന്ത്യാ-പാക് യുദ്ധങ്ങളിൽ ആദ്യ യുദ്ധമായിരുന്നു ഇത്. സ്വാതന്ത്ര്യത്തിനധികം നാൾ കഴിയും മുമ്പേ ഇന്ത്യയിൽ നിന്നും കാശ്മീർ പിടിച്ചടക്കാനായി വസീരിസ്താനിൽ നിന്നുള്ള ഗോത്രവർഗ്ഗക്കാരെയുപയോഗിച്ച് പാകിസ്താൻ ഇന്ത്യക്ക് നേരേ ആക്രമണം ആരംഭിച്ചതോടെയാണ് യുദ്ധത്തിന്റെ ആരംഭം.. ഈ യുദ്ധത്തിന്റെ ഫലം ഇപ്പോഴും ഇരുരാജ്യങ്ങളുടെ ഭരണകാര്യങ്ങളിൽ പ്രതിഫലിക്കുന്നു.

1947 ഒക്ടോബർ 22 ന് പാകിസ്താൻ സേന രാജ്യത്തിന്റെ തെക്ക് കിഴക്കൻഭാഗത്ത് നടന്ന കലാപം അടിച്ചമർത്താനെന്ന വ്യജേന കാശ്മീർ രാജ്യത്തിന്റെ അതിർത്തികടന്നു. പ്രാദേശിക ഗോത്ര വർഗ്ഗക്കാരായ തീവ്രവാദികളും പാകിസ്താൻ സേനയും ശ്രീ നഗർ പിടിച്ചടക്കാനായി നീങ്ങി. പക്ഷേ ഉറിയിൽ എത്തിയപ്പോഴേക്കും അവർക്ക് പ്രതിരോധം നേരിടേണ്ടി വന്നു. കാശ്മീർ രാജാവായിരുന്ന ഹരി സിങ് ഇന്ത്യയോട് സഹായം അഭ്യർത്ഥിക്കുകയും ഇന്ത്യയുമായി ലയനരേഖയിൽ ഒപ്പുവെക്കുകയും ചെയ്തു. ബ്രിട്ടീഷ് ഗവണ്മെന്റും പാകിസ്താൻ സേനയുടെ മുന്നേറ്റം തടഞ്ഞു. 

ആരംഭത്തിൽ കാശ്മീർ നാട്ടുരാജ്യവും ഖൈബർ പ്രാദേശിക ഗോത്ര വർഗ്ഗ തീവ്രവാദികളും തമ്മിലായിരുന്നു യുദ്ധം. പൂഞ്ചിലും മിർപൂർ മേഖലയിലും മുസ്ലീം കലാപത്തെ നേരിടാൻ കാശ്മീർ നാട്ടുരാജ്യത്തിലെ രാജാവ് ഇന്ത്യൻ യൂണിയനുമായി ലയനക്കരാറിൽ ഒപ്പിട്ടു. താമസംവിനാ ഇന്ത്യയും പാകിസ്താനും നേരിട്ട് യുദ്ധത്തിൽ പ്രവേശിച്ചു. യുദ്ധാവസാനസമയത്ത് ഇരുസൈന്യങ്ങളും നിന്നിരുന്ന രേഖ നിലവിലെ നിയന്ത്രണരേഖയായി മാറി. 

## ഇന്ത്യാവിഭജനം

ഇന്ത്യൻ ഇൻഡിപെന്റൻസ് ആക്ട് 1947 ന്റെ ഫലമായി ബ്രിട്ടീഷ് ഇന്ത്യയെ ഇന്ത്യയെന്നും പാകിസ്താനെന്നും രണ്ടായി മുറിച്ചു. ആക്ടിന്റെ വകുപ്പ് 2 (4), 1947 ആഗസ്ത് 15 ഓടെ ബിട്ടീഷ് ഇന്ത്യയിൽ ബ്രിട്ടന്റെ മേധാവിത്വം അവസാനിക്കുകയും നാട്ടുരാജ്യങ്ങൾക്ക് ഇന്ത്യയിലോ പാകിസ്താനിലോ ചേരുവാനോ അല്ലെങ്കിൽ സ്വതന്ത്രമായി നിൽക്കുവാനോ ഉള്ള അധികാരം നൽകി. സ്വാതന്ത്ര്യത്തിനു തൊട്ടുമുമ്പ് കാശ്മീരിലെ രാജാവിന് ഇന്ത്യയിൽ നിന്നും പാകിസ്താനിൽ നിന്നും തങ്ങളുടെ രാജ്യത്തോടൊപ്പം ലയനക്കരാറിൽ ഒപ്പിടാനായി സമ്മർദ്ധം നേരിടേണ്ടി വന്നു. ഈ സാഹചര്യത്തിൽ കാശ്മീർ മഹാരാജാവ് ഹരിസിങ് തന്റെ രാജ്യം സ്വതന്ത്ര്യമായി നിൽക്കട്ടെ എന്ന് തീരുമാനിച്ചു. പൂഞ്ച്, മിർപൂർ മേഖലയിൽ നിന്നുള്ള മുസ്ലീം കലാപത്തെ പാകിസ്താൻ പിന്തുണച്ചതോടെ ഗോത്രവർഗ്ഗക്കാരും പാകിസ്താൻ സേനയും കാശ്മീർ അതിർത്തി കടന്നു ഈ സമയം ഹരിസിങ് ഇന്ത്യയുടെ സഹായം അഭ്യർത്ഥിച്ചു. തങ്ങളോടൊപ്പം കൂടിയാൽ സഹായിക്കാൻ തയ്യാറാണെന്ന ഇന്ത്യയുടെ വ്യവസ്ഥ അവസാനം ഹരിസിങ് അംഗീകരിക്കുകയും ലയനക്കരാറിൽ ഒപ്പിട്ട് കാശ്മീർ ഇന്ത്യയുടെ ഭാഗമാവുകയും ചെയ്തതോടെ ഇന്ത്യൻ സൈന്യം കാശ്മീരിലെ നുഴഞ്ഞുകയറ്റക്കാരുമായി യുദ്ധമാരംഭിക്കുകയും ചെയ്തു. 

## അവലംബം

വർഗ്ഗം:ഇന്ത്യ ഉൾപ്പെട്ട യുദ്ധങ്ങൾ
വർഗ്ഗം:ഇന്ത്യാ-പാക് ബന്ധങ്ങൾ
വർഗ്ഗം:ഇന്തോ-പാക് യു‍ദ്ധങ്ങൾ
വർഗ്ഗം:നെഹ്രു ഭരണം
ചിറ്റിലമടക്ക്

**പുഴുക്കൊല്ലി** എന്നും അറിയപ്പെടുന്ന ചിറ്റിലമടക്ക് പശ്ചിമഘട്ടത്തിലും ഇന്തോമലേഷ്യ, ആസ്ത്രേലിയ എന്നിവിടങ്ങളിലും കാണപ്പെടുന്ന ഒരു ഇടത്തരം വൃക്ഷമാണ്. 15 മീറ്റർ വരെ ഉയരം വയ്ക്കും. നനവുള്ള മഴക്കാടുകളിൽ 1400 മീറ്റർ വരെ ഉയരമുള്ള ഇടങ്ങളിൽ ഉണ്ടാവുന്നു. മീൻപിടിക്കാൻ വിഷമായി ഉപയോഗിക്കുന്നു. തടിയും ഫലവും അട്ടകടിക്കുന്നത് തടയാൻ ഫലപ്രദമാണ്. വാതത്തിനെതിരെ വിത്ത് ഔഷധമായി ഉപയോഗിച്ചുവരുന്നു. പൂക്കളും ഫലങ്ങളും എപ്പോഴും ഉണ്ടാവും. **Tulipwood Tree** എന്നും **Dolls eyes** എന്നും അറിയപ്പെടുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* കൂടുതൽ വിവരങ്ങൾ
* കൂടുതൽ വിവരങ്ങൾ
* http://plants.usda.gov/java/profile?symbol=HAAR4
* http://www.sagebud.com/tulip-wood-tree-harpullia-arborea/ 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:അലങ്കാരസസ്യങ്ങൾ
മോറീസ് ഉത്രില്ലൊ

ഫ്രഞ്ചു ചിത്രകാരനായിരുന്നു **മോറീസ് ഉത്രില്ലൊ**.  1883 ഡിസംബർ 26-നു പാരീസിൽ ജനിച്ചു.  ഇദ്ദേഹത്തിന്റെ മാതാവ് ഒരു മോഡലും ചിത്രകാരിയും ആയ സൂസെയിൻ വലഡൺ (1865 - 1938) എന്ന വനിതയായിരുന്നു.  പിതാവ് ആരെന്നു വ്യക്തമല്ല.

## ജീവിതരേഖ
ഒരു സ്പാനിഷ് കലാവിമർശകനായ *മിഗ്യെൽ ഉത്രില്ലൊ*യാണ് ഇദ്ദേഹത്തിന് ഈ പേരു നൽകിയത്. ഒരു ചിത്രകാരൻ എന്ന നിലയിൽ അമ്മയിൽനിന്നു ലഭിച്ചതൊഴികെ കാര്യമായ ശിക്ഷണമൊന്നും ഉത്രില്ലൊയ്ക്ക് ലഭിച്ചിരുന്നില്ല. അമ്മയ്ക്കും ഇക്കാര്യത്തിൽ വേണ്ട ശിക്ഷണം കിട്ടിയിരുന്നില്ല.  കൗമാരപ്രായത്തിൽതന്നെ ഇദ്ദേഹം ഒരു കുടിയനായി തിർന്നിരുന്നു.  മദ്യാസക്തിയിൽ നിന്നുമുള്ള മോചനത്തിന് ഒരു ചികിത്സ എന്ന നിലയിലാണ്, മാതാവ്  ചിത്രരചനയിൽ കൂടുതൽ പ്രോത്സാഹനം നൽകിയത്.  കൂടെ കൂടെ മദ്യാസക്തിയിലേക്കു വഴുതി വിഴുമായിരുന്നെങ്കിലും ചിത്രരചന ഇദ്ദേഹത്തെ സംബന്ധിച്ചിടത്തോളം വിട്ടുപിരിയാനാവത്ത ഒരു ശീലമായി മാറിയിരുന്നു.  കുറെ വരപ്പു ചിത്രങ്ങളും ലിതോഗ്രാഫുകളും ആയിരക്കണക്കിന് എണ്ണച്ചായ ചിത്രങ്ങളും ഇദ്ദേഹം രചിച്ചിട്ടുണ്ട്.  *മോണ്ട്മാർത്രേ*യിലെ മദ്യശാലകളിൽ നിന്നും മകനെ മാറ്റിനിറുത്തുന്നതിനായി.  സൂസെയിൻ വലഡൺ ലിയോണിനടുത്തുള്ള *ചകേവു* എന്ന സ്ഥലത്തേക്ക് മാറിതാമസിച്ചു. 
## വിവാഹം
ലൂസിപൗൽ എന്നൊരു വിധവയെ ഇദ്ദേഹം 1935-ൽ വിവാഹം ചെയ്തു.  പാരീസിന്റെ പ്രാന്തപ്രദേശത്തുള്ള *ലെവെസിനെ* എന്ന മനോഹരമായ സ്ഥലത്ത് തമസമാക്കി.
## ചിത്രങ്ങളുടെ പ്രത്യേകതകൾ
ആദ്യകാലങ്ങളിൽ കാല്ലി പിസാറോ, ആൽഫ്രട്ട് സിസിലി എന്നിവരുടെ ഇമ്പ്രഷനിസ്റ്റ് ചിത്രങ്ങളോട് ആഭിമുഖ്യം കാട്ടിയെങ്കിലും ഈ പ്രസ്ഥാനഭേദങ്ങളോട് ഇദ്ദെഹതിനു വലിയ മതിപ്പില്ലായിരുന്നു.  കണ്ണിൽപ്പെടുന്ന ദൃശ്യങ്ങളെ ആവുന്നത്ര യഥാതഥമായി പർത്തുക എന്ന ഒറ്റ ആഗ്രഹമേ അദ്ദേഹത്തിനുണ്ടായിരുന്നുള്ളു.  സാമൂഹികരംഗത്തു പ്രത്യക്ഷപ്പെടൻ വിമുഖനും ലജ്ജാശീലനും ആയിരുന്നതുകൊണ്ട് വളരെ കുറച്ചു ഛായാചിത്രങ്ങളേ ഇദ്ദേഹം വരച്ചിട്ടുള്ളു.  പുഷ്പങ്ങളുടേത് ഒഴിച്ചാൽ ബാക്കിയുള്ളവ അത്രയും മൊണ്ട്മാർത്രേയിലെ തകർന്ന കെട്ടിടങ്ങളുടെയും പഴയ തെരുവുകളുടെയും ചിത്രങ്ങളാണ്.  പണ്ട് അവിടെ ഉണ്ടായിരുന്ന കാറ്റാടിയന്ത്രങ്ങളുടെയും കാപ്പിക്കടകളുടെയും വിനോദസ്ഥലങ്ങളുടെയും ചിത്രങ്ങൾ ഇക്കൂട്ടത്തിൽ പെടുന്നു.  ബ്രിട്ടനി, കോർസിക്ക എന്നീ സ്ഥലങ്ങളിൽ നടത്തിയ സന്ദർശനം ഏതാനും ചിത്രങ്ങളുടെ രചനയ്ക്കു കാരണമായി.
## ധവള കാലഘട്ടം
ഇദ്ദേഹത്തിന്റെ ഏറ്റവും മെച്ചപ്പെട്ട കൃതി *ധവള കാലഘട്ടം* (1908 - 1914) എന്നു വിശേഷിപ്പിക്കപ്പെട്ടുവരുന്ന കാലത്ത്  ഉണ്ടായിട്ടുള്ളവയാണ്.  ഈ കാലത്തെ രചനകളിൽ *സിങ്ക് വൈറ്റ്* ധാരാളം ഉപയോഗിച്ചിരുന്നതുകൊണ്ടാണ് ധവളകാലഘട്ടം എന്ന പേരുണ്ടായത്.  വലിയ ചുവരെഴുത്തുകളോടുകൂടിയതും പഴക്കം ചെന്നതുമായ ദൃശ്യങ്ങൾ കടുപ്പംകൂടിയ നിറങ്ങളിൽ ഇദ്ദേഹം വരയ്ക്കുമായിരുന്നു.  പുതിയ ആശയങ്ങളെ സ്വതന്ത്രമായി ആവിഷ്ക്കരിക്കുമാറ് എണ്ണച്ചായത്തിൽ രചിച്ച ചിത്രങ്ങളാണ് ഇദ്ദെഹത്തിന് പണവും പ്രശസ്തിയും നേടികൊടുത്തത്.  1929-ൽ *ഷെവലിയർ ഓഫ് ദി ലീജിയൺ ഓഫ് ഓണർ* എന്ന ബഹുനതി ലഭിച്ചു. 1955 നവംബർ 5-ന് ലെവെസിനെയിൽ ഇദ്ദേഹം അന്തരിച്ചു.
## അവലംബം
*http://www.askart.com/askart/u/maurice_utrillo/maurice_utrillo.aspx 
*http://www.artcyclopedia.com/artists/utrillo_maurice.html
*http://www.britannica.com/EBchecked/topic/620884/Maurice-Utrillo
*http://www.artnet.com/artists/maurice-utrillo/
*http://www.maurice-utrillo.com/

വർഗ്ഗം:1883-ൽ ജനിച്ചവർ
വർഗ്ഗം: 1955-ൽ മരിച്ചവർ
വർഗ്ഗം:ഡിസംബർ 26-ന് ജനിച്ചവർ
വർഗ്ഗം:നവംബർ 5-ന് മരിച്ചവർ

വർഗ്ഗം:ഫ്രഞ്ച് ചിത്രകാരന്മാർ
ഭൂദൃശ്യ വാസ്തുകല

400px|ലഘുചിത്രം|മനോഹരമായി രൂപകല്പനചെയ്ത ഒരു ഭൂദൃശ്യം
വാസ്തുവിദ്യയുടെ ഒരു ഉപശാഖയാണ് **ഭൂദൃശ്യ വാസ്തുകല** അഥവാ **ലാൻഡ്സ്കേപ് ആർക്കിടെക്ചർ** (ഇംഗ്ലീഷ്: **Landscape architecture**) പാരിസ്ഥിതികവും സാമൂഹികവും കലാസൗന്ദര്യപരവുമായ ആവശ്യങ്ങൾ മുൻനിർത്തി ഭൂപ്രകൃതിയെ രൂപകല്പന ചെയ്യുന്നതാണ് ഭൂദൃശ്യ വാസ്തുകലയിൽ പ്രധാനമായും വരുന്നത്. നഗരാസൂത്രണം, വാസ്തുവിദ്യ, ഭൂമി ആസൂത്രണം, ഉദ്യാനങ്ങൾ, കെട്ടിട പുനരുദ്ധാരണം തുടങ്ങി നിരവധി മേഖലകളിലെല്ലാം ഈ കലയ്ക്ക് സ്ഥാനമുണ്ട്. ഭൂദൃശ്യ വാസ്തുകല എന്നത് കേവലം ഉദ്യാനനിർമ്മാണമോ പരിപാലനമോ മാത്രമല്ല, മറിച്ച് നിർമിതിയെ പ്രകൃതിയുമായി സംയോജിപ്പിക്കുവാനുള്ള ഒരു മാർഗ്ഗമായിവേണം കരുതാൻ. കൂടാതെ ഇതുവഴി മാനസികമായ പിരിമുറുക്കങ്ങളിൽനിന്നും അന്തേവാസികൾക്ക് ഒരു പരിധിവരെ ആശ്വാസം ലഭിക്കുന്നു. 

## നിർവചനം
വിവിധ വിഷയങ്ങളുടെ സമ്മേളനമാണ് ഭൂദൃശ്യ വാസ്തുകല. സസ്യശാസ്ത്രം, ഉദ്യാനവിജ്ഞാനം, ലളിത കല, വാസ്തുവിദ്യ, വ്യാവസായിക രൂപകല്പന, ഭൂഗർഭശാസ്ത്രം, ഭൂവിജ്ഞാനം, ഭൂമിശാസ്ത്രം, പാരിസ്ഥിതിക മനഃശാസ്ത്രം, ആവാസ വിജ്ഞാനം തുടങ്ങി അനവധി ശാസ്ത്രങ്ങളുടെ സംയോജനമാണ് ഭൂദൃശ്യവാസ്തുകലയെ സമ്പൂർണമാക്കുന്നത്.

## ചരിത്രം

## മേഖലകൾ

## അവലംബം

വർഗ്ഗം:വാസ്തുകല